qundao/data-zh-poetry huggingface dataset:
送唐寺丞丈解郡绂东归一首
作者：度正
朝代：宋

北溟有修鳞，其大无匹俦。
化而为羽翼，顷刻徧九州。
天地吾一体，日月吾双眸。
一饮万斛泉，一饭万头牛。
藏修丘壑间，昂昂亦无求。
尘寰何迫隘，飞鸣不自由。
虾蟹及蛙黾，孤豚及青鼩。
纷纷如猬毛，乘时恣喧咻。
其耳若不闻，其声转清幽。
其貌甚閒暇，其心亦休休。
长思日月明，西天云雾收。
东至于蓬莱，西至于昆丘。
北至于穷髮，南至于不周。
宇宙渺一视，去息无拘留。
我欲效鹤雏，鸣和声相酬。
终焉附其翼，一旦凌空游。
使彼毛羽虫，垂头自怀羞。
此心如白璧，秋阳照江流。
送唐寺丞丈解郡绂东归一首
作者：度正
朝代：宋

北溟有脩鳞，其大无匹俦。化而为羽翼，顷刻遍九州。天地吾一体，日月吾双眸。一饮万斛泉，一饭万头牛。藏修丘壑间，昂昂亦无求。尘寰何迫隘，飞鸣不自由。虾蟹及蛙黾，孤豚及青鼩。纷纷如猬毛，乘时恣喧咻。其耳若不闻，其声转清幽。其貌甚閒暇，其心亦休休。长思日月明，西天云雾收。东至于蓬莱，西至于昆丘。北至于穷发，南至于不周。宇宙渺一视，去息无拘留。我欲效鹤雏，鸣和声相酬。终焉附其翼，一旦凌空游。使彼毛羽虫，垂头自怀羞。此心如白璧，秋阳照江流。
送张义立制干赴阙探韵得东字
作者：度正
朝代：宋

皇家科目周家同，三岁大比罗英雄。
六龙渡江念幽远，赐之贡额令选充。
载戢干戈讲经艺，诗书比屋陶儒风。
堂堂卫公千人杰，振鬣长鸣万马空。
一时诸老皆敛避，束带廊庙熙羣工。
地灵育秀殊未已，有伟男子如卫公。
龙门逸步已突兀，凤穴神彩尤昭融。
襟怀洒落志慷慨，风格俊爽材疏通。
源泉混混回倒海，力量恢恢扶颓嵩。
几年名震动旒冕，一日诏下来旌弓。
天之降材要有用，士之用世良无穷。
萧曹事业皆土苴，尧舜规摹宜磨礲。
支持大厦要梁栋，努力自爱毋匆匆。
送张义立制干赴阙探韵得东字
作者：度正
朝代：宋

皇家科目周家同，三岁大比罗英雄。六龙渡江念幽远，赐之贡额令选充。载戢干戈讲经艺，诗书比屋陶儒风。堂堂卫公千人杰，振鬣长鸣万马空。一时诸老皆敛避，束带廊庙熙群工。地灵育秀殊未已，有伟男子如卫公。龙门逸步已突兀，凤穴神彩尤昭融。襟怀洒落志慷慨，风格俊爽材疏通。源泉混混回倒海，力量恢恢扶颓嵩。几年名震动旒冕，一日诏下来旌弓。天之降材要有用，士之用世良无穷。萧曹事业皆土苴，尧舜规摹宜磨砻。支持大厦要梁栋，努力自爱毋匆匆。
送张伯修省干归省重庆府一首
作者：度正
朝代：宋

我昔赴集英，涪陵见尊公。尊公一世豪，一饮能千钟。君时年尚少，已有尊公风。举动如成人，吐语非凡童。别去已十载，一笺不得通。忧患催我老，飘流寄西东。逐食来益昌，执经司学宫。故人昂昂来，天涯复相逢。怜我久憔悴，访我寂寞中。相从不知极，春去秋复冬。慈亲促归辀，归步留无从。入则孝与悌，出则信与忠。君看语孟篇，问学何终穷。寸阴如隙驹，大道如冥鸿。重来定何时，愿言加新功。
送张伯修省干归省重庆府一首
作者：度正
朝代：宋

我昔赴集英，涪陵见尊公。
尊公一世豪，一饮能千钟。
君时年尚少，已有尊公风。
举动如成人，吐语非凡童。
别去已十载，一笺不得通。
忧患催我老，飘流寄西东。
逐食来益昌，执经司学宫。
故人昂昂来，天涯復相逢。
怜我久憔悴，访我寂寞中。
相从不知极，春去秋復冬。
慈亲促归辀，归步留无从。
入则孝与悌，出则信与忠。
君看语孟篇，问学何终穷。
寸阴如隙驹，大道如冥鸿。
重来定何时，愿言加新功。
送张季修归简州兼简伯修
作者：度正
朝代：宋
体裁：七言律诗

屈子文章似六经，缙云重与振遗音。一门秀出金闺彦，三峡光摇玉宇参。挟册夙潜心学海，挥毫今独步儒林。横飞脱去科场累，更去骚人向上寻。
送张西和南归
作者：度正
朝代：宋
体裁：七言律诗

长记春风拂拂吹，乌奴江上濯涟漪。便论槃叟心传日，更及南翁指授时。戎貊也应知姓字，亲朋未必记芝眉。公朝有意开皇极，不用溪头理钓丝。
送張伯修省幹歸省重慶府一首
作者：度正
朝代：宋

我昔赴集英，涪陵見尊公。
尊公一世豪，一飲能千鍾。
君時年尚少，已有尊公風。
舉動如成人，吐語非凡童。
別去已十載，一牋不得通。
憂患催我老，飄流寄西東。
逐食來益昌，執經司學宮。
故人昂昂來，天涯復相逢。
憐我久憔悴，訪我寂寞中。
相從不知極，春去秋復冬。
慈親促歸輈，歸步留無從。
入則孝與悌，出則信與忠。
君看語孟篇，問學何終窮。
寸陰如隙駒，大道如冥鴻。
重來定何時，願言加新功。
送張季修歸簡州兼簡伯修
作者：度正
朝代：宋

屈子文章似六經，縉雲重與振遺音。
一門秀出金閨彥，三峽光摇玉宇參。
挾冊夙潛心學海，揮毫今獨步儒林。
橫飛脫去科場累，更去騷人向上尋。
送張義立制幹赴闕探韵得東字
作者：度正
朝代：宋

皇家科目周家同，三歲大比羅英雄。
六龍渡江念幽遠，賜之貢額令選充。
載戢干戈講經藝，詩書比屋陶儒風。
堂堂衛公千人傑，振鬣長鳴萬馬空。
一時諸老皆斂避，束带廊廟熙羣工。
地靈育秀殊未已，有偉男子如衛公。
龍門逸步已突兀，鳳穴神彩尤昭融。
襟懷洒落志慷慨，風格俊爽材疏通。
源泉混混回倒海，力量恢恢扶頹嵩。
幾年名震動旒冕，一日詔下來旌弓。
天之降材要有用，士之用世良無窮。
蕭曹事業皆土苴，堯舜規摹宜磨礲。
支持大厦要梁棟，努力自愛毋匆匆。
送張西和南歸
作者：度正
朝代：宋

長記春風拂拂吹，烏奴江上濯漣漪。
便論槃叟心傳日，更及南翁指授時。
戎貊也應知姓字，親朋未必記芝眉。
公朝有意開皇極，不用溪頭理釣絲。
送後溪先生龍門賦別
作者：度正
朝代：宋

皇帝龍飛慶元元，盡收耆舊爲羽翰。
誰生黨論中譁諠，一旦剪落堪悲酸。
謂曲爲直忠爲姦，謂麟爲虎鴟爲鸞。
朱劉章陳坐譏彈，彭呂繼之何摧殘。
自從阿衡扃九原，至今草木猶銜冤。
餘波滔天如驚湍，一落其中無全安。
五年天子御金鑾，恭己南面朝衣冠。
有一新進當諫垣，前言劉某入祠官，乞加竄逐風朝端。
天子曰噫子甘盤，鬚髮雪白心甚丹。
徙居房陵聖恩寬，公心怡然無怨顔。
秋風蕭蕭零露漙，浮雲散開雨脚乾。
公今度棧車北轅，有客越境追征鞍。
天之降材良獨難，達則致君窮立言。
曩時夫子投杏壇，刪詩定書傳淵騫。
春秋一字誅黄泉，萬世賊亂心膽寒。
子輿賦歸辭惠宣，仁義七篇皆肺肝。
伏羲六畫義深玄，文王明之當憂患。
降周迄孔世莫傳，東溪先生抽關鍵。
發揮絕學窮根源，惜哉遺藁今未完。
先生亂思真奇觀，庶幾後生窺成編。
君王舊學非終捐，願言珍重勤加餐。
送挽监簿游子正诗
作者：度正
朝代：宋

早年驰伟誉，晚岁奋奇才。奔走千官冗，经纶万虑开。忠谋扶日上，切谏挽天回。大厦方如许，云何柱石摧。捐躯陈大义，协力济多艰。贤相寻迁死，明公亦放还。俄闻奸党败，仅见圣恩颁。已矣埋黄壤，伤哉涕泪潸。
送挽监簿游子正诗·其二
作者：度正
朝代：宋

捐躯陈大义，协力济多艰。贤相寻迁死，明公亦放还。俄闻奸党败，仅见圣恩颁。已矣埋黄壤，伤哉涕泪潸。
送新四川茶馬
作者：度正
朝代：宋

慶元二年春，有詔來自東。
曰東川漕臣，憂國盡變通。
東川十五郡，連年歲不豐。
國計僅以足，民力幾窮空。
頼茲經綸手，調護遂奏功。
曰維榷牧司，有言驚聖聰。
咨爾予漕臣，僉言爾惟忠。
往哉其撫事，惟和惟其中。
蜀人聞天書，喜氣如春風。
竊思斟酌權，大概不可窮。
在昔元祐間，委付失狂童。
苞苴肆分行，錐刀到心胸。
小蘇抗章論，大蘇以詩攻。
至今百世下，得失爛如烘。
明公冰霜姿，材業尤雄雄。
剸割一指間，妙用付天工。
鳥獸雖無知，好惡人則同。
覿德自來馴，遇暴輒興戎。
從茲三邊人，稽首不敢凶。
蜀人願公留，天子將思公。
謂公曰還歸，其以來年冬。
送新四川茶马
作者：度正
朝代：宋

庆元二年春，有诏来自东。曰东川漕臣，忧国尽变通。东川十五郡，连年岁不丰。国计仅以足，民力几穷空。赖兹经纶手，调护遂奏功。曰维榷牧司，有言惊圣聪。咨尔予漕臣，佥言尔惟忠。往哉其抚事，惟和惟其中。蜀人闻天书，喜气如春风。窃思斟酌权，大概不可穷。在昔元祐间，委付失狂童。苞苴肆分行，锥刀到心胸。小苏抗章论，大苏以诗攻。至今百世下，得失烂如烘。明公冰霜姿，材业尤雄雄。剸割一指间，妙用付天工。鸟兽虽无知，好恶人则同。觌德自来驯，遇暴辄兴戎。从兹三边人，稽首不敢凶。蜀人愿公留，天子将思公。谓公曰还归，其以来年冬。
送新四川茶马
作者：度正
朝代：宋

庆元二年春，有诏来自东。
曰东川漕臣，忧国尽变通。
东川十五郡，连年岁不丰。
国计仅以足，民力几穷空。
頼兹经纶手，调护遂奏功。
曰维榷牧司，有言惊圣聪。
咨尔予漕臣，佥言尔惟忠。
往哉其抚事，惟和惟其中。
蜀人闻天书，喜气如春风。
窃思斟酌权，大概不可穷。
在昔元佑间，委付失狂童。
苞苴肆分行，锥刀到心胸。
小苏抗章论，大苏以诗攻。
至今百世下，得失烂如烘。
明公冰霜姿，材业尤雄雄。
剸割一指间，妙用付天工。
鸟兽虽无知，好恶人则同。
觌德自来驯，遇暴辄兴戎。
从兹三边人，稽首不敢凶。
蜀人愿公留，天子将思公。
谓公曰还归，其以来年冬。
送曹机宜
作者：度正
朝代：宋

温公早岁侍天章，万里西来漕益昌。
讲学于时资友镇，留题到处着男光。
春秋比较年相似，诗礼渐摩日正长。
发策决科自余事，要须器业踵前芳。
送曹机宜
作者：度正
朝代：宋

温公早岁侍天章，万里西来漕益昌。讲学于时资友镇，留题到处著男光。春秋比较年相似，诗礼渐摩日正长。发策决科自馀事，要须器业踵前芳。
送曹機宜
作者：度正
朝代：宋

溫公早歲侍天章，萬里西來漕益昌。
講學於時資友鎮，留題到處著男光。
春秋比較年相似，詩禮漸摩日正長。
發策决科自餘事，要須器業踵前芳。
送李君亮安抚赴阙
作者：度正
朝代：宋

皇帝龙飞十四载，拱手垂衣功不宰。
谁生厉阶起甲胄，天下岌岌几于殆。
赫然烹阿封即墨，神机独断定四海。
内酬勋庸清列位，外召诸老仍博采。
自古圣人闻至治，不贵无过贵能改。
三池先生已先入，谏阁经帏行遂拜。
遂宁先生又继起，老手便当调鼎鼐。
冬官侍郎何迟迟，几日涪江下寒濑。
恭闻促诏已屡下，云汉昭回九天外。
吾君寤寐在良弼，其意岂不望启乃。
往年袖手固其理，今日缄口庸何待。
祖宗至仁育疎戚，常使无权免骄泰。
宣仁圣烈重贬损，功参尧舜光万代。
当时若不甚快意，其奈无忧近葅醢。
前乎六一论尧佐，后日了翁陈二蔡。
一从一违事已判，得失了然为世戒。
况今政事归中书，国体堂堂方正大。
春宫仁孝且英睿，多士盈庭復蔼蔼。
先生而言言易入，及其事至恐不逮。
姑置区区论商鉴，覆辙不远那容再。
行看正道动前席，盛时难逢愿自爱。
送李君亮安抚赴阙
作者：度正
朝代：宋

皇帝龙飞十四载，拱手垂衣功不宰。谁生厉阶起甲胄，天下岌岌几于殆。赫然烹阿封即墨，神机独断定四海。内酬勋庸清列位，外召诸老仍博采。自古圣人闻至治，不贵无过贵能改。三池先生已先入，谏阁经帏行遂拜。遂宁先生又继起，老手便当调鼎鼐。冬官侍郎何迟迟，几日涪江下寒濑。恭闻促诏已屡下，云汉昭回九天外。吾君寤寐在良弼，其意岂不望启乃。往年袖手固其理，今日缄口庸何待。祖宗至仁育疏戚，常使无权免骄泰。宣仁圣烈重贬损，功参尧舜光万代。当时若不甚快意，其奈无忧近菹醢。前乎六一论尧佐，后日了翁陈二蔡。一从一违事已判，得失了然为世戒。况今政事归中书，国体堂堂方正大。春宫仁孝且英睿，多士盈庭复蔼蔼。先生而言言易入，及其事至恐不逮。姑置区区论商鉴，覆辙不远那容再。行看正道动前席，盛时难逢愿自爱。
送李君亮安撫赴闕
作者：度正
朝代：宋

皇帝龍飛十四載，拱手垂衣功不宰。
誰生厲階起甲胄，天下岌岌幾於殆。
赫然烹阿封即墨，神機獨斷定四海。
內酬勳庸清列位，外召諸老仍博采。
自古聖人聞至治，不貴無過貴能改。
三池先生已先入，諫閣經幃行遂拜。
遂寧先生又繼起，老手便當調鼎鼐。
冬官侍郎何遲遲，幾日涪江下寒瀨。
恭聞促詔已屢下，雲漢昭回九天外。
吾君寤寐在良弼，其意豈不望啟乃。
往年袖手固其理，今日緘口庸何待。
祖宗至仁育疎戚，常使無權免驕泰。
宣仁聖烈重貶損，功參堯舜光萬代。
當時若不甚快意，其奈無憂近葅醢。
前乎六一論堯佐，後日了翁陳二蔡。
一從一違事已判，得失了然爲世戒。
況今政事歸中書，國體堂堂方正大。
春宮仁孝且英睿，多士盈庭復藹藹。
先生而言言易入，及其事至恐不逮。
姑置區區論商鑒，覆轍不遠那容再。
行看正道動前席，盛時難逢願自愛。
送李左之制干东归探韵得今字
作者：度正
朝代：宋

万卷胸中贮古今，西游蜀道手扪参。
宝彜残刻窥心画，清庙遗音振学林。
雅行琼瑰殊慰我，每陪樽俎定论心。
飘飘衣袂青云去，伫立东风听惠音。
送李左之制干东归探韵得今字
作者：度正
朝代：宋

万卷胸中贮古今，西游蜀道手扪参。宝彝残刻窥心画，清庙遗音振学林。雅行琼瑰殊慰我，每陪樽俎定论心。飘飘衣袂青云去，伫立东风听惠音。
送李左之制幹東歸探韵得今字
作者：度正
朝代：宋

萬卷胸中貯古今，西遊蜀道手捫參。
寶彜殘刻窺心畫，清廟遺音振學林。
雅行瓊瑰殊慰我，每陪樽俎定論心。
飄飄衣袂青雲去，佇立東風聽惠音。
送王中父制干东归探韵得限字分韵用离别不堪无限意艰危深仗济时才
作者：度正
朝代：宋

汉使东南来，幕府皆异产。英英江左家，浩浩富编简。几年翔学海，屡荐升士版。大焉合吁谟，小亦堪论撰。横身借前箸，逸气薄云栈。向虽稔声名，曾未陪笑莞。邂逅解白眉，轩豁蒙青眼。俊游得从容，微辞略往返。扁舟赋归程，骏马驰平坂。上策今安在，时髦贵谨柬。中规傥前定，外患岂足刬。善保千金躯，欲语意无限。
送王中父制干东归探韵得限字分韵用离别不堪无限意艰危深仗济时才
作者：度正
朝代：宋

汉使东南来，幕府皆异产。
英英江左家，浩浩富编简。
几年翔学海，屡荐升士版。
大焉合吁谟，小亦堪论譔。
横身借前箸，逸气薄云栈。
向虽稔声名，曾未陪笑莞。
邂逅解白眉，轩豁蒙青眼。
俊游得从容，微辞略往返。
扁舟赋归程，骏马驰平坂。
上策今安在，时髦贵谨柬。
中规傥前定，外患岂足刬。
善保千金躯，欲语意无限。
送王中父制幹東歸探韵得限字分韵用離別不堪無限意艱危深仗濟時才
作者：度正
朝代：宋

漢使東南來，幕府皆異産。
英英江左家，浩浩富編簡。
幾年翔學海，屢薦升士版。
大焉合訏謨，小亦堪論譔。
橫身借前箸，逸氣薄雲棧。
向雖稔聲名，曾未陪笑莞。
邂逅解白眉，軒豁蒙青眼。
俊遊得從容，微辭略往返。
扁舟賦歸程，駿馬馳平坂。
上策今安在，時髦貴謹柬。
中規儻前定，外患豈足剗。
善保千金軀，欲語意無限。
送胡茶馬赴京西漕
作者：度正
朝代：宋

夾岸黄花弄夕曛，歸艎擊汰不堪聞。
愁容政想峩眉月，喜氣遥占峴首雲。
酒罷樓頭觀妙算，公餘壠畔訪清汾。
明年入奏明光殿，前席雍容細剖分。
送胡茶马赴京西漕
作者：度正
朝代：宋

夹岸黄花弄夕曛，归艎击汰不堪闻。愁容政想峨眉月，喜气遥占岘首云。酒罢楼头观妙算，公馀垄畔访清汾。明年入奏明光殿，前席雍容细剖分。
送胡茶马赴京西漕
作者：度正
朝代：宋

夹岸黄花弄夕曛，归艎击汰不堪闻。
愁容政想峩眉月，喜气遥占岘首云。
酒罢楼头观妙算，公余壠畔访清汾。
明年入奏明光殿，前席雍容细剖分。
送茶使赵伯川赴阙
作者：度正
朝代：宋

三王垂世何煌煌，诗书所称周尤长。虽云积累日源远，其实本支由宗彊。内环旦奭扶九陆，外列毛原镇四方。宣王中兴恢大业，复有虎臣如鹰扬。卜年过历前未有，邈哉夏商矧汉唐。皇家揖逊古舜禹，建宗作屏周成康。巍乎神庙有遗训，作而新之进厥良。振振信厚皆麟趾，翙翙羽仪多凤凰。扶持天日岂易事，往岁一段尤辉光。无何谗口乱白黑，至欲疏远空藩墙。天相宗社迄感悟，重惟孤立当惩创。有伟丈夫在远外，是尝拒贼贼莫伤。渊洪胸次自磊磊，慷慨颜貌真堂堂。吾君想象日已久，急下诏书来取将。旁招俊乂第一义，理乱之机戒履霜。名世之卿夫岂少，贵戚之卿人所望。有怀器业得施用，感激为赋维城章。
送茶使赵伯川赴阙
作者：度正
朝代：宋

三王垂世何煌煌，诗书所称周尤长。
虽云积累日源远，其实本支由宗彊。
内环旦奭扶九陆，外列毛原镇四方。
宣王中兴恢大业，復有虎臣如鹰扬。
卜年过历前未有，邈哉夏商矧汉唐。
皇家揖逊古舜禹，建宗作屏周成康。
巍乎神庙有遗训，作而新之进厥良。
振振信厚皆麟趾，翙翙羽仪多凤凰。
扶持天日岂易事，往岁一段尤辉光。
无何谗口乱白黑，至欲疎远空藩墙。
天相宗社迄感悟，重惟孤立当惩创。
有伟丈夫在远外，是尝拒贼贼莫伤。
渊洪胸次自磊磊，慷慨颜貌真堂堂。
吾君想象日已久，急下诏书来取将。
旁招俊乂第一义，理乱之机戒履霜。
名世之卿夫岂少，贵戚之卿人所望。
有怀器业得施用，感激为赋维城章。
送茶使趙伯川赴闕
作者：度正
朝代：宋

三王垂世何煌煌，詩書所稱周尤長。
雖云積累日源遠，其實本支由宗彊。
內環旦奭扶九陸，外列毛原鎮四方。
宣王中興恢大業，復有虎臣如鷹揚。
卜年過曆前未有，邈哉夏商矧漢唐。
皇家揖遜古舜禹，建宗作屏周成康。
巍乎神廟有遺訓，作而新之進厥良。
振振信厚皆麟趾，翽翽羽儀多鳳凰。
扶持天日豈易事，往歲一段尤輝光。
無何讒口亂白黑，至欲疎遠空藩牆。
天相宗社迄感悟，重惟孤立當懲創。
有偉丈夫在遠外，是嘗拒賊賊莫傷。
淵洪胸次自磊磊，慷慨顔貌真堂堂。
吾君想象日已久，急下詔書來取將。
旁招俊乂第一義，理亂之機戒履霜。
名世之卿夫豈少，貴戚之卿人所望。
有懷器業得施用，感激爲賦維城章。
送許仁叔解組東歸
作者：度正
朝代：宋

萬里來官蜀錦城，西南籍籍飲清名。
幕中議論誰爲敵，天下交遊我與盟。
聖處工夫須自得，明時事業只安行。
草堂擬作終焉計，便翼飛來總寄聲。
送许仁叔解组东归
作者：度正
朝代：宋
体裁：七言律诗

万里来官蜀锦城，西南籍籍饮清名。幕中议论谁为敌，天下交游我与盟。圣处工夫须自得，明时事业只安行。草堂拟作终焉计，便翼飞来总寄声。
送輓监簿游子正诗·其一
作者：度正
朝代：宋
体裁：五言律诗

早年驰伟誉，晚岁奋奇才。奔走千官冗，经纶万虑开。忠谋扶日上，切谏挽天回。大厦方如许，云何柱石摧。
送輓监簿游子正诗·其二
作者：度正
朝代：宋

捐躯陈大义，协力济多艰。
贤相寻迁死，明公亦放还。
俄闻姦党败，仅见圣恩颁。
已矣埋黄壤，伤哉涕泪潸。
送輓監簿游子正詩·其一
作者：度正
朝代：宋

早年馳偉譽，晚歲奮奇才。
奔走千官冗，經綸萬慮開。
忠謀扶日上，切諫挽天回。
大厦方如許，云何柱石摧。
送輓監簿游子正詩·其二
作者：度正
朝代：宋

捐軀陳大義，協力濟多艱。
賢相尋遷死，明公亦放還。
俄聞姦黨敗，僅見聖恩頒。
已矣埋黄壤，傷哉涕淚潸。
送錢國博解成都漕節詳刑湖右·其一
作者：度正
朝代：宋

坐於黄卷得新功，學海波中號老龍。
雅以明經空四海，何曾屈膝拜三公。
漢庭耿耿千回夢，蜀道依依一節東。
帷幄儻求真學士，當今難捨狀頭翁。
送錢國博解成都漕節詳刑湖右·其二
作者：度正
朝代：宋

難弟堂堂玉立峰，當年同奏大明宮。
早慚遊子迷求益，晚侍賓筵喜發蒙。
妙境妄能窺鴈蕩，春風留得滿蠶叢。
從今午夜占星斗，弱水之西望大逢。
送钱国博解成都漕节详刑湖右
作者：度正
朝代：宋

坐于黄卷得新功，学海波中号老龙。雅以明经空四海，何曾屈膝拜三公。汉庭耿耿千回梦，蜀道依依一节东。帷幄傥求真学士，当今难舍状头翁。难弟堂堂玉立峰，当年同奏大明宫。早惭游子迷求益，晚侍宾筵喜发蒙。妙境妄能窥雁荡，春风留得满蚕丛。从今午夜占星斗，弱水之西望大逢。
送钱国博解成都漕节详刑湖右·其一
作者：度正
朝代：宋
体裁：七言律诗

坐于黄卷得新功，学海波中号老龙。雅以明经空四海，何曾屈膝拜三公。汉庭耿耿千回梦，蜀道依依一节东。帷幄傥求真学士，当今难舍状头翁。
送钱国博解成都漕节详刑湖右·其二
作者：度正
朝代：宋

难弟堂堂玉立峰，当年同奏大明宫。早惭游子迷求益，晚侍宾筵喜发蒙。妙境妄能窥雁荡，春风留得满蚕丛。从今午夜占星斗，弱水之西望大逢。
送钱国博解成都漕节详刑湖右·其二
作者：度正
朝代：宋

难弟堂堂玉立峰，当年同奏大明宫。
早惭游子迷求益，晚侍宾筵喜发蒙。
妙境妄能窥鴈荡，春风留得满蚕丛。
从今午夜占星斗，弱水之西望大逢。
過丹山訪黄元英不值英壬子歲正資州所解進士也
作者：度正
朝代：宋

憶昔來司校士科，宣傳是歲得人多。
重來處處歡相問，怪我官猶舊戶曹。
過方舟墓下
作者：度正
朝代：宋

突兀方舟天下豪，文如神禹决江河。
挽開岷峽歸伊洛，一點光明萬丈高。
過石洞
作者：度正
朝代：宋

修門赫赫鐵城長，雨後山川擁翠光。
大似錦屏饒富貴，至今人說狀元坊。
金堂涂恭甫奉其母夫人謝氏還山爲賦輓詩一章以送之
作者：度正
朝代：宋

族姓源江左，來歸禹外家。
懿文吟柳絮，淑質詠桃華。
蘭室雙芽秀，萱堂隻影斜。
他年修郡志，遺範照三巴。
金堂涂恭甫奉其母夫人谢氏还山为赋挽诗一章以送之
作者：度正
朝代：宋

族姓源江左，来归禹外家。懿文吟柳絮，淑质咏桃华。兰室双芽秀，萱堂只影斜。他年修郡志，遗范照三巴。
金堂涂恭甫奉其母夫人谢氏还山为赋輓诗一章以送之
作者：度正
朝代：宋

族姓源江左，来归禹外家。
懿文吟柳絮，淑质咏桃华。
兰室双芽秀，萱堂隻影斜。
他年修郡志，遗范照三巴。
青松一首送杨侍郎丈赴阙
作者：度正
朝代：宋

东山种青松，西山种桤木。三年已成林，十载盘空谷。桤成供烹爨，松成架巨屋。所用各两涂，成功异迟速。早作起揽袂，庖人已炊玉。盈车载束薪，轧轧鸣车毂。万家争欲买，须臾无一束。樵夫喜易售，不知山已秃。朝夕手不停，采采尝不足。人情贵适用，那复问荣辱。落落青松子，岁寒抱孤独。大可充栋梁，小亦宜桁楅。奈何人不顾，偃蹇傲刍牧。牵补芘风雨，无复思营筑。有如命召公，往欲寻洛卜。首当开明堂，号令于此肃。明堂礼有制，伻图载简牍。殷人崇以三，周制加其六。广袤度尤严，所冀容群服。奉璋列左右，天颜中穆穆。规恢既宏远，制作难逼促。当资合抱干，一柱扶天轴。切勿用小材，小材必倾覆。操斤走宇内，濯濯无遗育。坚刚老不枯，允哉东山麓。慇勤谢匠氏，所望一留目。勿谓道里远，登载容万犊。君王顾之叹，巨用必收录。脩竹操亦奇，谨毋遗脩竹。
青松一首送杨侍郎丈赴阙
作者：度正
朝代：宋

东山种青松，西山种桤木。
三年已成林，十载盘空谷。
桤成供烹爨，松成架巨屋。
所用各两涂，成功异迟速。
早作起揽袂，庖人已炊玉。
盈车载束薪，轧轧鸣车毂。
万家争欲买，须臾无一束。
樵夫喜易售，不知山已秃。
朝夕手不停，采采尝不足。
人情贵适用，那復问荣辱。
落落青松子，岁寒抱孤独。
大可充栋梁，小亦宜桁楅。
奈何人不顾，偃蹇傲刍牧。
牵补芘风雨，无復思营筑。
有如命召公，往欲寻洛卜。
首当开明堂，号令于此肃。
明堂礼有制，伻图载简牍。
殷人崇以三，周制加其六。
广袤度尤严，所冀容羣服。
奉璋列左右，天颜中穆穆。
规恢既宏远，制作难逼促。
当资合抱干，一柱扶天轴。
切勿用小材，小材必倾覆。
操斤走宇内，濯濯无遗育。
坚刚老不枯，允哉东山麓。
慇懃谢匠氏，所望一留目。
勿谓道里远，登载容万犊。
君王顾之叹，巨用必收录。
修竹操亦奇，谨毋遗修竹。
青松一首送楊侍郎丈赴闕
作者：度正
朝代：宋

東山種青松，西山種榿木。
三年已成林，十載盤空谷。
榿成供烹爨，松成架巨屋。
所用各兩塗，成功異遲速。
早作起攬袂，庖人已炊玉。
盈車載束薪，軋軋鳴車轂。
萬家爭欲買，須臾無一束。
樵夫喜易售，不知山已禿。
朝夕手不停，采采嘗不足。
人情貴適用，那復問榮辱。
落落青松子，歲寒抱孤獨。
大可充棟梁，小亦宜桁楅。
奈何人不顧，偃蹇傲芻牧。
牽補芘風雨，無復思營築。
有如命召公，往欲尋洛卜。
首當開明堂，號令於此肅。
明堂禮有制，伻圖載簡牘。
殷人崇以三，周制加其六。
廣袤度尤嚴，所冀容羣服。
奉璋列左右，天顔中穆穆。
規恢既宏遠，制作難逼促。
當資合抱幹，一柱扶天軸。
切勿用小材，小材必傾覆。
操斤走宇內，濯濯無遺育。
堅剛老不枯，允哉東山麓。
慇懃謝匠氏，所望一留目。
勿謂道里遠，登載容萬犢。
君王顧之歎，巨用必收錄。
脩竹操亦奇，謹毋遺脩竹。
題錦屏山
作者：度正
朝代：宋

積翠浮空老不枯，英靈今此定何如。
萬章松柏還蒙密，千載風雲頗闊疎。
一氣周流無間斷，四時變化有盈虛。
憑高極目懷嵩華，此憤何時可一攄。
题锦屏山
作者：度正
朝代：宋

积翠浮空老不枯，英灵今此定何如。
万章松柏还蒙密，千载风云颇阔疎。
一气周流无间断，四时变化有盈虚。
凭高极目怀嵩华，此愤何时可一摅。
题锦屏山
作者：度正
朝代：宋

积翠浮空老不枯，英灵今此定何如。万章松柏还蒙密，千载风云颇阔疏。一气周流无间断，四时变化有盈虚。凭高极目怀嵩华，此愤何时可一摅。
食笋
作者：度正
朝代：宋

早笋自香美，欲食不得尝。晚笋已恶臭，顿顿充庖浆。蔬食苦不继，且复几其良。陋巷有佳人，箪瓢不充肠。其人久已死，至今有耿光。所以天下士，贫者惟其常。得失固了然，是非何较量。大烹幸列鼎，嗟尔其勉强。
食笋
作者：度正
朝代：宋

早笋自香美，欲食不得尝。
晚笋已恶臭，顿顿充庖浆。
蔬食苦不继，且復几其良。
陋巷有佳人，箪瓢不充肠。
其人久已死，至今有耿光。
所以天下士，贫者惟其常。
得失固了然，是非何较量。
大烹幸列鼎，嗟尔其勉强。
食筍
作者：度正
朝代：宋

早筍自香美，欲食不得嘗。
晚筍已惡臭，頓頓充庖漿。
蔬食苦不繼，且復幾其良。
陋巷有佳人，簞瓢不充腸。
其人久已死，至今有耿光。
所以天下士，貧者惟其常。
得失固了然，是非何較量。
大烹幸列鼎，嗟爾其勉强。
丑奴儿令·采桑子·冯夷剪碎澄溪练
作者：康与之
朝代：宋
体裁：词

冯夷剪碎澄溪练，飞下同云。着地无痕。柳絮梅花处处春。
山阴此夜明如昼，月满前村。莫掩溪门。恐有扁舟乘兴人。
丑奴儿令（促养直赴雪夜溪堂之约）
作者：康与之
朝代：宋
体裁：词

冯夷剪碎澄溪练，飞下同云。著地无痕。柳絮梅花处处春。山阴此夜明如昼，月满前村。莫掩溪门。恐有扁舟乘兴人。
丑奴儿令（自岭表还临安作）
作者：康与之
朝代：宋
体裁：词

红楼紫陌青春路，柳色皇州。月淡烟柔。袅袅亭亭不自由。旧时扶上雕鞍处，此地重游。总是新愁。柳自轻盈水自流。
严陵怀古
作者：康与之
朝代：宋

建武中兴宝运开，股肱俱是济时才。
汉家鼎祚如盘石，此老方图拂袖来。
严陵怀古
作者：康与之
朝代：宋
体裁：七言绝句

建武中兴宝运开，股肱俱是济时才。汉家鼎祚如磐石，此老方图拂袖来。
僻居
作者：康与之
朝代：宋
体裁：五言律诗

巷僻过从少，柴门尽日关。莺声常在柳，云影不离山。有道难言□，虽贫未厌閒。川原烟四暝，春思有无间。
僻居
作者：康与之
朝代：宋

巷僻过从少，柴门尽日关。
鶑声常在柳，云影不离山。
有道难言□，虽贫未厌閒。
川原烟四暝，春思有无间。
减字木兰花·杨花飘尽
作者：康与之
朝代：宋
体裁：词

杨花飘尽。云压绿阴风乍定。帘幕闲垂。弄语千般燕子飞。小楼深静。睡起残妆犹未整。梦不成归。泪滴斑斑金缕衣。
卖花声 其二 闺思
作者：康与之
朝代：宋

愁捻断钗金。远信沈沈。秦筝调怨不成音。郎马不知何处也，楼外春深。好梦已难寻。夜夜馀衾。目穷千里正伤心。记得当初郎去路，绿树阴阴。
卖花声 其二 闺思
作者：康与之
朝代：宋
体裁：词

愁撚断钗金。远信沉沉。秦筝调怨不成音。郎马不知何处也，楼外春深。好梦已难寻。夜夜馀衾。目穷千里正伤心。记得当初郎去路，绿树阴阴。
卖花声·愁拈断钗金
作者：康与之
朝代：宋
体裁：词

愁拈断钗金。
远信沈沈。
秦筝调怨不成音。
郎马不知何处也，楼外春深。
好梦已难寻。
夜夜馀衾。
目穷千里正伤心。
记得当初郎去路，绿树阴阴。
卖花声·闺思
作者：康与之
朝代：宋
体裁：词

愁捻断钗金。远信沈沈。秦筝调怨不成音。郎马不知何处也，楼外春深。好梦已难寻。夜夜余衾。目穷千里正伤心。记得当初郎去路，绿树阴阴。
卖花声·闺思
作者：康与之
朝代：宋

蹙损远山眉。幽怨谁知。罗衾滴尽泪胭脂。夜过春寒愁未起，门外鸦啼。惆怅阻佳期。人在天涯。东风频动小桃枝。正是销魂时候也，撩乱花飞。愁捻断钗金。远信沈沈。秦筝调怨不成音。郎马不知何处也，楼外春深。好梦已难寻。夜夜馀衾。目穷千里正伤心。记得当初郎去路，绿树阴阴。
卖花声（闺思）
作者：康与之
朝代：宋
体裁：词

蹙损远山眉。幽怨谁知。罗衾滴尽泪胭脂。夜过春寒愁未起，门外鸦啼。惆怅阻佳期。人在天涯。东风频动小桃枝。正是销魂时候也，撩乱花飞。
卜算子
作者：康与之
朝代：宋
体裁：词

潮生浦口云，潮落沙头树。潮本无心落又生，人自来还去。今古短长亭，送往迎来处。老尽东西南北人，亭下潮如故。
卜算子·潮生浦口云
作者：康与之
朝代：宋
体裁：词

潮生浦口云，潮落津头树。潮本无心落又生，人自来还去。今古短长亭，送往迎来处。老尽东西南北人，亭下潮如故。
可惜
作者：康与之
朝代：宋

帘幕重重下玉鈎，隔帘春在柳梢头。
东风着意相料理，吹去杨花不自由。
可惜
作者：康与之
朝代：宋
体裁：七言绝句

帘幕重重下玉钩，隔帘春在柳梢头。东风著意相料理，吹去杨花不自由。
喜迁莺 其一 丞相生日
作者：康与之
朝代：宋
体裁：词

腊残春早。正帘幕护寒，楼台清晓。宝运当千，佳辰馀五，嵩岳诞生元老。帝遣阜安宗社，人仰雍容廊庙。尽总道，是文章孔孟，勋庸周召。师表。方眷遇，鱼水君臣，须信从来少。玉带金鱼，朱颜绿鬓，占断世间荣耀。篆刻鼎彝将遍，整顿乾坤都了。愿岁岁，见柳梢青浅，梅英红小。
喜迁莺·秋寒初劲
作者：康与之
朝代：宋
体裁：词

秋寒初劲。
看云路雁来，碧天如镜。
湘浦烟深，衡阳沙远，风外几行斜阵。
回首塞门何处，故国关河重省。
汉使老，认上林欲下，徘徊清影。
江南烟水暝。
声过小楼，烛暗金猊冷。
送目鸣琴，裁诗挑锦，此恨此情无尽。
梦想洞庭飞下，散入云涛千顷。
过尽也，奈社陵人远，玉关无信。
喜迁莺·腊残春早
作者：康与之
朝代：宋

腊残春早。
正帘幕护寒，楼台清晓。
宝运当千，佳辰馀五，嵩岳诞生元老。
帝遣阜安宗社，人仰雍容廊庙。
尽总道，是文章孔孟，勋庸周召。
师表。
方眷遇，鱼水君臣，须信从来少。
玉带金鱼，朱颜绿鬓，占断世间荣耀。
篆刻鼎彝将遍，整顿干坤都了。
愿岁岁，见柳梢青浅，梅英红小。
喜迁莺（丞相生日）
作者：康与之
朝代：宋

腊残春早。正帘幕护寒，楼台清晓。宝运当千，佳辰余五，嵩岳诞生元老。帝遣阜安宗社，人仰雍容廊庙。尽总道，是文章孔孟，勋庸周召。师表。方眷遇，鱼水君臣，须信从来少。玉带金鱼，朱颜绿鬓，占断世间荣耀。篆刻鼎彝将遍，整顿乾坤都了。愿岁岁，见柳梢青浅，梅英红小。
喜迁莺（秋夜闻雁）
作者：康与之
朝代：宋
体裁：词

秋寒初劲。看云路雁来，碧天如镜。湘浦烟深，衡阳沙远，风外几行斜阵。回首塞门何处，故国关河重省。汉使老，认上林欲下，徘徊清影。江南烟水暝。声过小楼，烛暗金猊冷。送目鸣琴，裁诗挑锦，此恨此情无尽。梦想洞庭飞下，散入云涛千顷。过尽也，奈杜陵人远，玉关无信。
失调名·玉楼人静
作者：康与之
朝代：宋
体裁：词

玉楼人静。高卷疏帘情迥。
应天长·管弦绣陌
作者：康与之
朝代：宋
体裁：词

管弦绣陌，灯火画桥，尘香旧时归路。
肠断萧娘，旧日风帘映朱户。
莺能舞，花解语。
念后约、顿成轻负。
缓雕佩、独自归来，凭栏情绪。
楚岫在何处。
香梦悠悠，花月更谁主。
惆怅后期，空有鳞鸿寄纨素。
枕前泪，窗外雨。
翠幕冷、夜凉虚度。
未应信、此度相思，寸肠千缕。
应天长（闺思）
作者：康与之
朝代：宋
体裁：词

管弦绣陌，灯火画桥，尘香旧时归路。肠断萧娘，旧日风帘映朱户。莺能舞，花解语。念后约、顿成轻负。缓雕辔、独自归来，凭栏情绪。楚岫在何处。香梦悠悠，花月更谁主。惆怅后期，空有鳞鸿寄纨素。枕前泪，窗外雨。翠幕冷、夜凉虚度。未应信、此度相思，寸肠千缕。
忆少年令忆少年
作者：康与之
朝代：宋
体裁：词

双龙烛影，千门夜色，三五宴瑶台。舞蝶随香，飞蝉扑鬓，人自蕊宫来。太平箫鼓宸居晓，清漏玉壶催。步辇归时，绮罗生润，花上月徘徊。
感皇恩·幽居
作者：康与之
朝代：宋
体裁：词

一雨一番凉，江南秋兴。门掩苍苔锁寒径。红尘不到，尽日鸟啼人静。绿荷风已过，摇香柄。澹阴未解，园林清润。一片花飞堕红影。残书读尽，袖手高吟清咏。任从车马客，劳方寸。
感皇恩·幽居
作者：康与之
朝代：宋
体裁：词

一雨一番凉，江南秋兴。门掩苍苔锁寒径。红尘不到，尽日鸟啼人静。绿荷风已过，摇香柄。澹阴未解，园林清润。一片飞花堕红影。残书读尽，袖手高吟清咏。任从车马客，劳方寸。
感皇恩（幽居）
作者：康与之
朝代：宋

一雨一番凉，江南秋兴。门掩苍苔锁寒径。红尘不到，尽日鸟啼人静。绿荷风已过，摇香柄。淡阴未解，园林清润。一片花飞堕红影。残书读尽，袖手高吟清咏。任从车马客，劳方寸。
招真词
作者：康与之
朝代：宋
体裁：古风

白鹤巢兮丹井空，蓬山杳兮烟霞濛。陵谷变兮今古，木叶下兮秋风。飞仙去兮朝太微，黄冠野服兮以游以嬉。餐霞卧月兮世不我违，与世涤映兮天门可驰。苍龙嗥兮云漫扉，石泉冽兮山芋肥。俯仰宇宙兮日月蔽亏，灵秀回薄兮野芳呈姿。山中之乐兮万化莫移，仙人不来兮隐者曷归。
曲游春·脸薄难藏泪
作者：康与之
朝代：宋
体裁：词

脸薄难藏泪，恨柳风，不与吹断行色。……但掩袖转面面啼红，无言应得。……哭得浑无气力。
望江南·重九遇雨
作者：康与之
朝代：宋
体裁：词

重阳日，四面雨垂垂。戏马台前泥拍肚，龙山路上水平脐。淹浸倒东篱。茱萸胖，黄菊湿齑齑。落帽孟嘉寻箬笠，漉巾陶令买蓑衣。都道不如归。
望江南重九遇雨
作者：康与之
朝代：宋

重阳日，阴雨四效垂。戏马台前泥拍肚，龙山会上水平挤。直浸到东篱。茱萸胖，菊蕊湿滋滋。落帽孟嘉寻篛笠，休官陶令觅蓑衣。都道不如归。
杏花天·帝城柳色藏春絮
作者：康与之
朝代：宋
体裁：词

帝城柳色藏春絮。嫩绿满、游人归路。残红剩蕊留春住。无奈霏微细雨。南陌上、玉佩钿车，怅紫陌、青门日暮。黄昏院落人归去。犹有流莺对语。
杏花天·慈宁殿春晚出游
作者：康与之
朝代：宋

帝城柳色藏春絮。嫩绿满、游人归路。残红剩蕊留春住。无奈霏微细雨。南陌上、玉辔钿车，怅紫陌、青门日暮。黄昏院落人归去。犹有流莺对语。
汉宫春·慈宁殿元夕被旨作
作者：康与之
朝代：宋
体裁：词

云海沈沈，峭寒收建章。雪残鳷鹊。华灯照夜，万井禁城行乐。春随鬓影，映参差、柳丝梅萼。丹禁杳，鳌峰对耸，三山上通寥廓。春衫绣罗香薄。步金莲影下，三千绰约。冰轮桂满，皓色冷浸楼阁。霓裳帝乐，奏升平、天风吹落。留凤辇、通宵宴赏，莫放漏声闲却。
汉宫春（慈宁殿元夕被旨作）
作者：康与之
朝代：宋

云海沈沈，峭寒收建章，雪残DE32鹊。华灯照夜，万井禁城行乐。春随鬓影，映参差、柳丝梅萼。丹禁杳，鳌峰对耸，三山上通寥廓。春衫绣罗香薄。步金莲影下，三千绰约。冰轮桂满，皓色冷浸楼阁。霓裳帝乐，奏升平、天风吹落。留凤辇、通宵宴赏，莫放漏声闲却。
江城子·南溪二月雨初晴
作者：康与之
朝代：宋
体裁：词

南溪二月雨初晴。四郊明。暖风轻。一雨一风，铺地落红英。枝上流莺啼劝我，春欲去，且留春。登临行乐慰闲情。过长亭。暮潮平。四面青芜，中是越王城。信马行吟归路晚，山簇簇，柳阴阴。
洞仙歌令·洞仙歌·若耶溪路
作者：康与之
朝代：宋
体裁：词

若耶溪路。别岸花无数。欲敛娇红向人语。与绿荷、相倚恨，回首西风，波淼淼、三十六陂烟雨。新妆明照水，汀渚生香，不嫁东风被谁误。遣踟蹰、骚客意，千里绵绵，仙浪远、何处凌波微步。想南浦、潮生画桡归，正月晓风清，断肠凝伫。
游慧力寺
作者：康与之
朝代：宋

天涯芳划尽绿，路旁柳絮争飞。啼鸟一声春晚，落花满地人归。
游慧力寺·其一
作者：康与之
朝代：宋
体裁：六言诗

天涯芳草尽绿，路旁柳絮争飞。啼鸟一声春晚，落花满地人归。
游慧力寺·其二
作者：康与之
朝代：宋
体裁：七言绝句

江上浓阴晓未开，瘦筇支我上苍苔。春寒前日去已尽，今日又从何处来。
满庭芳·寒夜
作者：康与之
朝代：宋
体裁：词

霜幕风帘，闲斋小户，素蟾初上雕栊。玉杯醽醁，还与可人同。古鼎沉烟篆细，玉笋破、橙橘香浓。梳妆懒，脂轻粉薄，约略淡眉峰。清新，歌几许，低随慢唱，语笑相供。道文书针线，今夜休攻。莫厌兰膏更继，明朝又、纷冗匆匆。酩酊也，冠儿未卸，先把被儿烘。
满庭芳·寒夜
作者：康与之
朝代：宋

霜幕风帘，闲斋小户，素蟾初上雕笼。玉杯醽醁，还与可人同。古鼎沈烟篆细，玉笋破、橙橘香浓。梳妆懒，脂轻粉薄，约略淡眉峰。清新，歌几许，低随慢唱，语笑相供。道文书针线，今夜休攻。莫厌兰膏更继，明朝又、纷冗匆匆。酩酊也，冠儿未卸，先把被儿烘。
满庭芳寒夜
作者：康与之
朝代：宋
体裁：词

霜幕风帘，闲斋小户，素蟾初上雕笼。玉杯醽醁，还与可人同。古鼎沈烟篆细，玉笋破、橙橘香浓。梳妆懒，脂轻粉薄，约略淡眉峰。清新，歌几许，低随慢唱，语笑相供。道文书针线，今夜休攻。莫厌兰膏更继，明朝又、粉冗匆匆。酩酊也，冠儿未卸，先把被儿烘。
满江红·叹诗书万卷、致君人
作者：康与之
朝代：宋
体裁：词

叹诗书万卷、致君人，番沈陆。……且置请缨封万户，径须卖剑酬黄犊。恸当年、寂寞贾长沙，伤时哭。
满江红·恼杀行人
作者：康与之
朝代：宋
体裁：词

恼杀行人，东风里、为谁啼血。正青春未老，流莺方歇。蝴蝶枕前颠倒梦，杏花枝上朦胧月。问天涯、何事苦关情，思离别。声一唤，肠千结。闽岭外，江南陌。正是堤杨柳，翠条堪折。镇日叮咛千百遍，只将一句频频说。道不如归去不如归，伤情切。
满江红·杜鹃
作者：康与之
朝代：宋

恼杀行人，东风里、为谁啼血。正青春未老，流莺方歇。蝴蝶枕前颠倒梦，杏花枝上朦胧月。问天涯、何事苦关情，思离别。声一唤，肠千结。闽岭外，江南陌。正长堤杨柳，翠条堪折。镇日叮咛千百遍，只将一句频频说。道不如归去不如归，伤情切。
玉楼春令玉楼春
作者：康与之
朝代：宋
体裁：词

青笺后约无凭据。误我碧桃花下语。谁将消息问刘郎，怅望玉溪溪上路。春来无限伤情绪。拟欲题红都寄与。东风吹落一庭花，手把新愁无写处。
玉虹洞二首
作者：康与之
朝代：宋

睡起疏帘一半开，更无人迹过青苔。须臾苍狗风前变，雷雨驱潮出海来。满山一夜风篁响，透屋三更月露寒。自掩残书推枕睡，江湖秋梦水云宽。
玉虹洞二首·其一
作者：康与之
朝代：宋
体裁：七言绝句

睡起疏帘一半开，更无人迹过青苔。须臾苍狗风前变，雷雨驱潮出海来。
玉虹洞二首·其二
作者：康与之
朝代：宋
体裁：七言绝句

满山一夜风篁响，透屋三更月露寒。自掩残书推枕睡，江湖秋梦水云宽。
琵琶
作者：康与之
朝代：宋
体裁：七言绝句

夜深琵琶声似裂，一曲霓裳一庭月。曲终人影在西阶，困倚东风步摇折。
瑞鹤仙 其一 上元应制
作者：康与之
朝代：宋
体裁：词

瑞烟浮禁苑。正绛阙春回，新正方半。冰轮桂华满。溢花衢歌市，芙蓉开遍。龙楼两观。见银烛、星毬有烂。捲珠帘、尽日笙歌，盛集宝钗金钏。堪羡。绮罗丛里，兰麝香中，正宜游玩。风柔夜暖。花影乱，笑声喧。闹蛾儿满路，成团打块，簇著冠儿斗转。喜皇都、旧日风光，太平再见。
瑞鹤仙·瑞烟浮禁苑
作者：康与之
朝代：宋

瑞烟浮禁苑。
正绛阙春回，新正方半。
冰轮桂华满。
溢花衢歌市，芙蓉开遍。
龙楼两观。
见银烛、星球有烂。
卷珠帘、尽日笙歌，盛集宝钗金钏。
堪羡。
绮罗丛里，兰麝香中，正宜游玩。
风柔夜暖。
花影乱，笑声喧。
闹蛾儿满路，成团打块，簇着冠儿斗转。
喜皇都、旧日风光，太平再见。
瑞鹤仙·薄寒罗袖怯
作者：康与之
朝代：宋
体裁：词

薄寒罗袖怯。教小玉添香，被翻宫襭。兰缸半明灭。听几声归雁，一帘微月。情波恨叶。索新词、犹自怨别。梦回时、雪暖酥凝，掠鬓宝鸳钗折。凄切。纹窗描绣，旧谱寻棋，变成虚设。同心对结。重来是，甚时节。怅姑苏台上，征帆何许，隐隐遥山万叠。袖红绡、独立无言，偷弹泪血。
瑞鹤仙令·补足李重光词
作者：康与之
朝代：宋
体裁：词

樱桃落尽春归去，蝶翻金粉双飞。子规啼恨小楼西。曲屏珠箔晚，惆怅卷金泥。门巷寂寥人去后，望残烟草低迷。闲寻旧曲玉笙悲。关山千里恨，云汉月重规。
瑞鹤仙（上元应制）
作者：康与之
朝代：宋
体裁：词

瑞烟浮禁苑。正绛阙春回，新正方半。冰轮桂华满。溢花衢歌市，芙蓉开遍。龙楼两观。见银烛、星球有烂。卷珠帘、尽日笙歌，盛集宝钗金钏。堪羡。绮罗丛里，兰麝香中，正宜游玩。风柔夜暖。花影乱，笑声喧。闹蛾儿满路，成团打块，簇著冠儿斗转。喜皇都、旧日风光，太平再见。
瑞鹤仙（别恨）
作者：康与之
朝代：宋

薄寒罗袖怯。教小玉添香，被翻宫F031。兰缸半明灭。听几声归雁，一帘微月。情波恨叶。索新词、犹自怨别。梦回时、雪暖酥凝，掠鬓宝鸳钗折。凄切。纹窗描绣，旧谱寻棋，变成虚设。同心对结。重来是，甚时节。怅姑苏台上，征帆何许，隐隐遥山万叠。袖红绡、独立无言，偷弹泪血。
舞杨花·牡丹半坼初经雨
作者：康与之
朝代：宋
体裁：词

牡丹半坼初经雨，雕槛翠幕朝阳。娇困倚东风，羞谢了群芳。洗烟凝露向清晓，步瑶台、月底霓裳。轻笑淡拂宫黄。浅拟飞燕新妆。杨柳啼鸦昼永，正秋千庭馆，风絮池塘。三十六宫，簪艳粉浓香。慈宁玉殿庆清赏，占东君、谁比花王。良夜万烛荧煌。影里留住年光。
舞杨花·牡丹半坼初经雨
作者：康与之
朝代：宋
体裁：词

牡丹半坼初经雨，雕槛翠幕朝阳。
娇困倚动风，羞谢了群芳。
洗烟凝露向清晓，步瑶台、月底霓裳。
轻笑淡拂宫黄。
浅拟飞燕新妆。
杨柳啼鸦昼永，正秋千庭馆，风絮池塘。
三十六宫，簪艳粉浓香。
慈宁玉殿庆清赏，占东君、谁比花王。
良夜万烛荧煌。
影里留住年光。
荷叶铺水面·春光艳冶
作者：康与之
朝代：宋
体裁：词

春光艳冶，游人踏绿苔。千红万紫竞香开。暖风拂鼻籁，蓦地暗香透满怀。荼縻似锦裁。娇红间绿白，只怕迅速春回。误落在尘埃。折向鬓云间、金凤钗。
荷叶铺水面·春游
作者：康与之
朝代：宋

春光艳冶，游人踏绿苔。千红万紫竞香开。暖风拂鼻籁，蓦地暗香透满怀。荼蘼似锦裁。娇红间绿白，只怕迅速春回。误落在尘埃。折向鬓云间、金凤钗。
菩萨蛮·弱柳小腰身
作者：康与之
朝代：宋
体裁：词

弱柳小腰身。双双蛾翠颦。
菩萨蛮令·菩萨蛮·秦时宫殿咸阳里
作者：康与之
朝代：宋
体裁：词

秦时宫殿咸阳里。
千门万户连云起。
复道互西东。
不禁三月风。
汉唐乘王气。
万岁千秋计。
毕竟是荒丘。
荆榛满地愁。
菩萨蛮令·金陵怀古
作者：康与之
朝代：宋

龙蟠虎踞金陵郡，古来六代豪华盛。缥凤不来游，台空江自流。下临全楚地，包举中原势。可惜草连天，晴郊狐兔眠。
菩萨蛮令菩萨蛮金陵怀古
作者：康与之
朝代：宋
体裁：词

龙蟠虎踞金陵郡。古来六代豪华盛。缥凤不来游。台空江自流。下临全楚地。包举中原势。可惜草连天。晴郊狐兔眠。
菩萨蛮令（长安怀古）
作者：康与之
朝代：宋
体裁：词

秦时宫殿咸阳里。千门万户连云起。复道亘西东。不禁三月风。汉唐乘王气。万岁千秋计。毕竟是荒丘。荆榛满地愁。
西江月
作者：康与之
朝代：宋
体裁：词

名与牡丹联谱，南珍独比江瑶。闽山入贡冠前朝。露叶风枝袅袅。香玉满苞仙液，绉红圆蹙鲛绡。华清宫殿蜀山遥。一骑红尘失笑。
西江月·名与牡丹联谱
作者：康与之
朝代：宋
体裁：词

名与牡丹联谱，南珍独比江瑶。闽山入贡冠前朝。露叶风枝袅袅。香玉满苞仙液，绉红圆戚鲛绡。华清宫殿蜀山遥。一骑红尘失笑。
诉衷情令 其一 登郁孤台，与施德初同读坡诗作
作者：康与之
朝代：宋
体裁：词

郁孤台上立多时。烟晚暮云低。山川城郭良是，回首昔人非。今古事，秪堪悲。此心知。一樽芳酒，慷慨悲歌，月堕人归。
诉衷情令·阿房废址汉荒丘
作者：康与之
朝代：宋
体裁：词

阿房废址汉荒丘。狐兔又群游。豪华尽成春梦，留下古今愁。君莫上，古原头。泪难收。夕阳西下，塞雁南飞，渭水东流。
诉衷情令（登郁孤台，与施德初同读坡诗作）
作者：康与之
朝代：宋
体裁：词

郁孤台上立多时。烟晚暮云低。山川城郭良是，回首昔人非。今古事，只堪悲。此心知。一尊芳酒，慷慨悲歌，月堕人归。
诗一首
作者：康与之
朝代：宋

越王山下千树梅，逐客年年走马来。寒玉满村风色里，不受暖霭轻烟催。故人千里复万里，折香欲寄生徘徊。孤吟独醉常夜半，山月野风骑马回。
诗一首
作者：康与之
朝代：宋

越王山下千树梅，逐客年年走马来。
寒玉满枝风色裏，不受暖霭轻烟催。
故人千里復万里，折香欲寄生徘徊。
孤吟独醉常夜半，山月野风骑马回。
诗一首
作者：康与之
朝代：宋

越王山下千树梅，逐客年年走马来。寒玉满枝风色里，不受暖霭轻烟催。故人千里复万里，折香欲寄生徘徊。孤吟独醉常夜半，山月野风骑马回。
谒金门（暮春）·春又晚。风
作者：康与之
朝代：宋
体裁：词

春又晚。风劲落红如剪。睡起绣床飞絮满。日长门半掩。不管离肠欲断。听尽梁间双燕。试上小楼还不见。楼前芳草远。
采桑子·晚来一霎风兼雨
作者：康与之
朝代：宋
体裁：词

晚来一霎风兼雨，洗尽炎光。理罢笙篁。却对菱花淡淡妆。绛绡缕薄冰肌莹，雪腻酥香。笑语檀郎。今夜纱厨枕簟凉。
金菊对芙蓉·梧叶飘黄
作者：康与之
朝代：宋

梧叶飘黄，万山空翠，断霞流水争辉。正金风西起，海燕东归。凭栏不见南来雁，望故人、消息迟迟。木樨开後，不应误我，好景良时。只念独守孤帏。把枕前嘱付，一旦分飞。上秦楼游赏，酒殢花迷。谁知别後相思苦，悄为伊、瘦损香肌。花前月下，黄昏院落，珠泪偷垂。
金菊对芙蓉·秋怨
作者：康与之
朝代：宋
体裁：词

梧叶飘黄，万山空翠，断霞流水争辉。正金风西起，海燕东归。凭栏不见南来雁，望故人、消息迟迟。木樨开后，不应误我，好景良时。只念独守孤帏。把枕前嘱付，一旦分飞。上秦楼游赏，酒殢花迷。谁知别后相思苦，悄为伊、瘦损香肌。花前月下，黄昏院落，珠泪偷垂。
长相思·南高峰
作者：康与之
朝代：宋
体裁：词

南高峰。
北高峰。
一片湖光烟霭中。
春来愁杀侬。
郎意浓。
妾意浓。
油壁车轻郎马骢。
相逢九里松。
长相思游西湖
作者：康与之
朝代：宋
体裁：词

南高峰，北高峰，一片湖光烟霭中。春来愁杀侬。郎意浓，妾意浓。油壁车轻郎马骢，相逢九里松。
题徽宗宸翰
作者：康与之
朝代：宋

玉辇宸游事已空，尚余奎藻绘春风。年年花鸟无穷恨，尽在苍梧夕照中。
题徽宗宸翰
作者：康与之
朝代：宋

玉辇宸游事已空，尚馀奎藻绘春风。年年花鸟无穷恨，尽在苍梧夕照中。
风入松·一宵风雨送春归
作者：康与之
朝代：宋
体裁：词

一宵风雨送春归。
绿暗红稀。
画楼整日无人到，与谁同拈花枝。
门外蔷薇开也，枝头梅子酸时。
玉人应是数归期。
翠敛愁眉。
塞鸿不到双鱼远，叹楼前、流水难西。
新恨欲题红叶，东风满院花飞。
风入松·画桥流水欲平阑
作者：康与之
朝代：宋
体裁：词

画桥流水欲平阑。雨后青山。去年芳草今年恨，恨香车、不逐雕鞍。红杏墙头院落，绿杨楼外秋千。谢娘别后忆前欢。泪滴春衫。柔荑共折香红处，劝东风、且与流连。早是相思瘦损，梅花谢了春寒。
风入松·画桥流水欲平阑
作者：康与之
朝代：宋

画桥流水欲平阑。雨後青山。去年芳草今年恨，恨香车、不逐雕鞍。红杏墙头院落，绿杨楼外秋千。谢娘别後忆前欢。泪滴春衫。柔荑共折香红处，劝东风、且与流连。早是相思瘦损，梅花谢了春寒。
风入松（春晚）
作者：康与之
朝代：宋

一宵风雨送春归。绿暗红稀。画楼整日无人到，与谁同捻花枝。门外蔷薇开也，枝头梅子酸时。玉人应是数归期。翠敛愁眉。塞鸿不到双鱼远，叹楼前、流水难西。新恨欲题红叶，东风满院花飞。
风入松（闺思）
作者：康与之
朝代：宋

碧苔满地衬残红。绿树阴浓。晓莺啼破眉心事，旧愁新恨重重。翠黛不B62C重扫，佳时每恨难同。花开花谢任东风。此恨无穷。梦魂拟逐杨花去，殢人休下帘栊。要见只凭清梦，几时真个相逢。
风入松（闺思）
作者：康与之
朝代：宋
体裁：词

碧苔满地衬残红。绿树阴浓。晓莺啼破眉心事，旧愁新恨重重。翠黛不忺重扫，佳时每恨难同。花开花谢任东风。此恨无穷。梦魂拟逐杨花去，殢人休下帘栊。要见只凭清梦，几时真个相逢。
风流子·结客少年场
作者：康与之
朝代：宋
体裁：词

结客少年场。繁华梦，当日赏风光。红灯九街，买移花市，画楼十里，特地梅妆。醉魂荡，龙跳撝万字，鲸饮吸三江。娇随钿车，玉骢南陌，喜摇双桨，红袖横塘。天涯归期阻，衡阳雁不到，路隔三湘。难见谢娘诗好，苏小歌长。漫自惜鸾胶，朱弦何在，暗藏罗结，红绶消香。歌罢泪沾宫锦，襟袖淋浪。
鹤舒台
作者：康与之
朝代：宋

白云深处路崎岖，鹤去台空景物殊。山展翠屏连紫幕，泉分清溜滴明珠。道人只问丹砂井，隐客犹寻九节蒲。试问葛仙仙去后，至今遗迹事如何。
鹤舒台
作者：康与之
朝代：宋

白云深处路崎岖，鹤去台空景物殊。山展翠屏连紫幕，泉分清溜滴明珠。道人祇问丹砂井，隐客犹寻九节蒲。试问葛仙仙去后，至今遗迹事何如。
鹤舒台
作者：康与之
朝代：宋

白云深处路崎岖，鹤去台空景物殊。
山展翠屏连紫幕，泉分清溜滴明珠。
道人祇问丹砂井，隠客犹寻九节蒲。
试问葛仙仙去后，至今遗蹟事如何。
鹧鸪天
作者：康与之
朝代：宋
体裁：词

解将天上千年艳，翻作人间九日黄。
鹧鸪天·解将天上千年艳
作者：康与之
朝代：宋
体裁：词

解将天上千年艳，换得人间九日黄。
忆真妃·相见欢·匆匆一望关河
作者：康仲伯
朝代：宋
体裁：词

匆匆一望关河。听离歌。艇子急催双桨、下清波。淋浪醉。阑干泪。奈情何。明日画桥西畔、暮云多。
句
作者：康南翁
朝代：宋

塔何曾动谁留影，石不能言自点头。
句
作者：康南翁
朝代：宋

塔何曾動誰留影，石不能言自點頭。
七星岩
作者：康卫
朝代：宋

天坠北斗精，人间书景福。岩石骈七峰，漠漠太古色。磅礴压洪濛，崒嵂磨苍碧。中涵大穴洞，外与风云隔。千夫廓有容，万状成叵测。谽谺露肝胆，槎牙列矛戟。伏如龙虎卧，起若将士立。西窍通天关，虚明数千尺。豁然一罅入，寂阒燃灯隩。幽秘若为藏，暗阏不可极。龙床一鸟鷇，宛若蛇蜒迹。龙井下太阴，彷佛被元幄。岂伊鬼神秘，乃是造化力。江寒烈水涯，春盎回阳律。炎光流大地，凄凉入人骨。四时斡元气，可燕复可息。平生谢康乐，不废登山屐。蓬莱在人世，昧者恒弗识。达人昔来游，题诗满青壁。骎骎岁月深，惨惨烟霞积。绝唱者何人，清新压元白。镌石苟无分，灵怪亦我惜。缅思融结初，六丁万斧擘。
七星岩
作者：康卫
朝代：宋

天坠北斗精，人间书景福。
岩石骈七峰，漠漠太古色。
磅礴压洪蒙，崒嵂磨苍碧。
中涵大穴洞，外与风云隔。
千夫廓有容，万状成叵测。
谽谺露肝胆，槎牙列矛戟。
伏如龙虎卧，起若将士立。
西窍通天关，虚明数千尺。
豁然一罅入，寂閴燃灯隩。
幽秘若为藏，暗阏不可极。
龙床一鸟鷇，宛若蛇蜒迹。
龙井下太阴，彷佛被元幄。
岂伊鬼神秘，乃是造化力。
江寒烈水涯，春盎回阳律。
炎光流大地，凄凉入人骨。
四时斡元气，可燕復可息。
平生谢康乐，不废登山屐。
蓬莱在人世，昧者恒弗识。
达人昔来游，题诗满青壁。
骎骎岁月深，惨惨烟霞积。
绝唱者何人，清新压元白。
镌石苟无分，灵怪亦我惜。
缅思融结初，六丁万斧擘。
再经旧游偶成拙句寄呈知郡殿丞·过康州
作者：康卫
朝代：宋

当时曾此牧黎元，屈指光阴二十年。别后每思佳景物，再来重睹旧山川。因罹兵革成彫弊，忽讶闾阎尽改迁。故吏老民皆白首，使君髭须亦皤然。
再经旧游偶成拙句寄呈知郡殿丞·过康州
作者：康卫
朝代：宋

当时曾此牧黎元，屈指光阴二十年。
别后每思佳景物，再来重睹旧山川。
因罹兵革成雕弊，忽讶闾阎尽改迁。
故吏老民皆白首，使君髭须亦皤然。
再经旧游偶成拙句寄呈知郡殿丞·过端州
作者：康卫
朝代：宋
体裁：七言绝句

峡外烟云迤逦开，人家门户小楼台。青山渌水应相记，二十年前到此来。
建炎丞相成國呂忠穆公退老堂詩二首·其一
作者：康執權
朝代：宋

退老堂成席未溫，天書夜到領侯藩。
周褎申伯保南土，唐起裴公護北門。
猿鶴豈應愁舊隠，虎貔方看擁華軒。
公家報政由來速，佇入延英覲帝尊。
建炎丞相成國呂忠穆公退老堂詩二首·其二
作者：康執權
朝代：宋

公居臨海亦經年，每恨淹留阻執鞭。
異縣忽聞登帥閫，此身那得侍賓筵。
古今誰似功名老，出入榮持將相權。
從此鳳池歸路駃，未容雁蕩奉周旋。
戲爲妓山氏作
作者：康執權
朝代：宋

昔日緹縈亦如許，盡道生男不如女。
河陽滿縣皆春風，忍使梨花偏带雨。
寄題神山縣玉兔寺
作者：康孝基
朝代：宋

國朝梵剎多新額，玉兔名存四百年。
曾爲皇唐稱瑞應，得於炎宋保流傳。
荆山溫潤嘗凝化，月窟精神主缺圓。
寺記廢興書異事，豐碑采摭盡雕鐫。
寄题神山县玉兔寺
作者：康孝基
朝代：宋

国朝梵刹多新额，玉兔名存四百年。曾为皇唐称瑞应，得于炎宋保流传。荆山温润尝凝化，月窟精神主缺圆。寺记废兴书异事，丰碑采摭尽雕镌。
寄题神山县玉兔寺
作者：康孝基
朝代：宋

国朝梵剎多新额，玉兔名存四百年。
曾为皇唐称瑞应，得于炎宋保流传。
荆山温润尝凝化，月窟精神主缺圆。
寺记废兴书异事，丰碑采摭尽雕镌。
春游
作者：康孝基
朝代：宋

行春喜入虎邱山，按辔风和草色闲。
寺内翠微松桧裏，空中绀宇水云间。
桃花时作翻翻落，苔藓晴留点点斑。
不为白公为太守，霓裳一曲暮迴还。
春游
作者：康孝基
朝代：宋

行春喜入虎邱山，按辔风和草色闲。寺内翠微松桧里，空中绀宇水云间。桃花时作翻翻落，苔藓晴留点点斑。不为白公为太守，霓裳一曲暮回还。
春游
作者：康孝基
朝代：宋

行春喜入虎邱山，按辔风和草色间。
寺内翠微松桧里，空中绀宇水云间。
桃花时作翻翻落，苔藓晴留点点斑。
不为白公为太守，霓裳一曲暮回还。
春遊
作者：康孝基
朝代：宋

行春喜入虎邱山，按轡風和草色閑。
寺內翠微松檜裏，空中紺宇水雲間。
桃花時作翻翻落，苔蘚晴留點點斑。
不爲白公爲太守，霓裳一曲暮迴還。
游虎邱
作者：康孝基
朝代：宋

虎邱天下名，勝概狀難成。
入寺登山險，開門見路平。
雲連松色翠，風度磬聲清。
好便稱居士，安閑過一生。
游虎邱
作者：康孝基
朝代：宋
体裁：五言律诗

虎邱天下名，胜概状难成。入寺登山险，开门见路平。云连松色翠，风度磬声清。好便称居士，安闲过一生。
壽昌禪寺
作者：康惇
朝代：宋

不怕石頭滑，來爲雁蕩行。
平生夢不到，今日眼逾明。
未歷千巖秀，先逢一段清。
遍觀從此始，着脚歷崢嶸。
寿昌禅寺
作者：康惇
朝代：宋
体裁：五言律诗

不怕石头滑，来为雁荡行。平生梦不到，今日眼逾明。未历千岩秀，先逢一段清。遍观从此始，着脚历峥嵘。
建炎丞相成国吕忠穆公退老堂诗二首
作者：康执权
朝代：宋

退老堂成席未温，天书夜到领侯藩。周袖申伯保南土，唐起裴公护北门。猿鹤岂应愁旧隐，虎貔方看拥华轩。公家报政由来速，伫入延英觐帝尊。公居临海亦经年，每恨淹留阻执鞭。异县忽闻登帅阃，此身那得侍宾筵。古今谁似功名老，出入荣持将相权。从此凤池归路駃，未容雁荡奉周旋。
建炎丞相成国吕忠穆公退老堂诗二首·其一
作者：康执权
朝代：宋

退老堂成席未温，天书夜到领侯藩。周袖申伯保南土，唐起裴公护北门。猿鹤岂应愁旧隐，虎貔方看拥华轩。公家报政由来速，伫入延英觐帝尊。
建炎丞相成国吕忠穆公退老堂诗二首·其一
作者：康执权
朝代：宋

退老堂成席未温，天书夜到领侯藩。
周褎申伯保南土，唐起裴公护北门。
猿鹤岂应愁旧隠，虎貔方看拥华轩。
公家报政由来速，伫入延英觐帝尊。
建炎丞相成国吕忠穆公退老堂诗二首·其二
作者：康执权
朝代：宋
体裁：七言律诗

公居临海亦经年，每恨淹留阻执鞭。异县忽闻登帅阃，此身那得侍宾筵。古今谁似功名老，出入荣持将相权。从此凤池归路駃，未容雁荡奉周旋。
戏为妓山氏作
作者：康执权
朝代：宋
体裁：七言绝句

昔日缇萦亦如许，尽道生男不如女。河阳满县皆春风，忍使梨花偏带雨。
挽吕东莱
作者：康文虎
朝代：宋

中兴以后谁堪数，名满东南震昔贤。旧论当时存喘息，微波今日塞天渊。承平格力回全盛，人物风流继往年。太息何人知所自，此心时复一潸然。国尚有人悲此老，天其丧我泣吾曹。平生心事知谁与，怅望今人论太高。便欲卑心随故步，岂期中路丧连鳌。先生已死吾何望，举眼犹知有凤毛。
挽吕东莱·其一
作者：康文虎
朝代：宋

中兴以后谁堪数，名满东南震昔贤。旧论当时存喘息，微波今日塞天渊。承平格力回全盛，人物风流继往年。太息何人知所自，此心时复一潸然。
輓吕东莱·其一
作者：康文虎
朝代：宋

中兴以后谁堪数，名满东南震昔贤。
旧论当时存喘息，微波今日塞天渊。
承平格力回全盛，人物风流继往年。
太息何人知所自，此心时復一潸然。
輓吕东莱·其二
作者：康文虎
朝代：宋
体裁：古风

国尚有人悲此老，天其丧我泣吾曹。平生心事知谁与，怅望今人论太高。便欲卑心随故步，岂期中路丧连鳌。先生已死吾何望，举眼犹知有凤毛。
輓呂東萊·其一
作者：康文虎
朝代：宋

中興以後誰堪數，名滿東南震昔賢。
舊論當時存喘息，微波今日塞天淵。
承平格力回全盛，人物風流繼往年。
太息何人知所自，此心時復一潸然。
輓呂東萊·其二
作者：康文虎
朝代：宋

國尚有人悲此老，天其喪我泣吾曹。
平生心事知誰與，悵望今人論太高。
便欲卑心隨故步，豈期中路喪連鼇。
先生已死吾何望，舉眼猶知有鳳毛。
僻居
作者：康與之
朝代：宋

巷僻過從少，柴門盡日關。
鶑聲常在柳，雲影不離山。
有道難言□，雖貧未厭閒。
川原煙四暝，春思有無間。
卜算子
作者：康與之
朝代：宋

潮生浦口雲，潮落津頭樹。潮本無心落又生，人自來還去。今古短長亭，送往迎來處。老盡東西南北人，亭下潮如故。
可惜
作者：康與之
朝代：宋

簾幕重重下玉鈎，隔簾春在柳梢頭。
東風著意相料理，吹去楊花不自由。
嚴陵懷古
作者：康與之
朝代：宋

建武中興寶運開，股肱俱是濟時才。
漢家鼎祚如磐石，此老方圖拂袖來。
感皇恩
作者：康與之
朝代：宋

一雨一番涼，江南秋興。門掩蒼苔鎖寒徑。紅塵不到，盡日鳥啼人靜。綠荷風已過，搖香柄。澹陰未解，園林清潤。一片花飛墮紅影。殘書讀盡，袖手高吟清詠。任從車馬客，勞方寸。
採桑子
作者：康與之
朝代：宋

晚來一霎風兼雨，洗盡炎光。理罷笙篁。卻對菱花淡淡妝。絳綃縷薄冰肌瑩，雪膩酥香。笑語檀郎。今夜紗廚枕簟涼。
望江南·憶江南
作者：康與之
朝代：宋

重陽日，四面雨垂垂。戲馬臺前泥拍肚，龍山路上水平臍。淹浸倒東籬。茱萸胖，黃菊溼齏齏。落帽孟嘉尋箬笠，漉巾陶令買蓑衣。都道不如歸。
杏花天
作者：康與之
朝代：宋

帝城柳色藏春絮。嫩綠滿、遊人歸路。殘紅剩蕊留春住。無奈霏微細雨。南陌上、玉佩鈿車，悵紫陌、青門日暮。黃昏院落人歸去。猶有流鶯對語。
江城子
作者：康與之
朝代：宋

南溪二月雨初晴。四郊明。暖風輕。一雨一風，鋪地落紅英。枝上流鶯啼勸我，春欲去，且留春。登臨行樂慰閒情。過長亭。暮潮平。四面青蕪，中是越王城。信馬行吟歸路晚，山簇簇，柳陰陰。
洞仙歌令·洞仙歌
作者：康與之
朝代：宋

若耶溪路。別岸花無數。欲斂嬌紅向人語。與綠荷、相倚恨，回首西風，波淼淼、三十六陂煙雨。新妝明照水，汀渚生香，不嫁東風被誰誤。遣踟躕、騷客意，千里綿綿，仙浪遠、何處凌波微步。想南浦、潮生畫橈歸，正月曉風清，斷腸凝佇。
減字木蘭花
作者：康與之
朝代：宋

楊花飄盡。雲壓綠陰風乍定。簾幕閒垂。弄語千般燕子飛。小樓深靜。睡起殘妝猶未整。夢不成歸。淚滴斑斑金縷衣。
滿庭芳
作者：康與之
朝代：宋

霜幕風簾，閒齋小戶，素蟾初上雕籠。玉杯醽醁，還與可人同。古鼎沈煙篆細，玉筍破、橙橘香濃。梳妝懶，脂輕粉薄，約略淡眉峰。清新，歌幾許，低隨慢唱，語笑相供。道文書針線，今夜休攻。莫厭蘭膏更繼，明朝又、粉冗匆匆。酩酊也，冠兒未卸，先把被兒烘。
玉樓春令·玉樓春
作者：康與之
朝代：宋

青箋後約無憑據。誤我碧桃花下語。誰將訊息問劉郎，悵望玉溪溪上路。春來無限傷情緒。擬欲題紅都寄與。東風吹落一庭花，手把新愁無寫處。
玉虹洞二首·其一
作者：康與之
朝代：宋

睡起疏簾一半開，更無人迹過青苔。
須臾蒼狗風前變，雷雨驅潮出海來。
玉虹洞二首·其二
作者：康與之
朝代：宋

滿山一夜風篁響，透屋三更月露寒。
自掩殘書推枕睡，江湖秋夢水雲寬。
瑞鶴仙令·臨江仙
作者：康與之
朝代：宋

櫻桃落盡春歸去，蝶翻金粉雙飛。子規啼恨小樓西。曲屏珠箔晚，惆悵卷金泥。門巷寂寥人去後，望殘菸草低迷。閒尋舊曲玉笙悲。關山千里恨，雲漢月重規。
荷葉鋪水面
作者：康與之
朝代：宋

春光豔冶，遊人踏綠苔。千紅萬紫競香開。暖風拂鼻籟，驀地暗香透滿懷。荼縻似錦裁。嬌紅間綠白，只怕迅速春回。誤落在塵埃。折向鬢雲間、金鳳釵。
菩薩蠻
作者：康與之
朝代：宋

弱柳小腰身。雙雙蛾翠顰。
菩薩蠻令·菩薩蠻
作者：康與之
朝代：宋

秦時宮殿咸陽裡。千門萬戶連雲起。複道互西東。不禁三月風。漢唐乘王氣。萬歲千秋計。畢竟是荒丘。荊榛滿地愁。
菩薩蠻令·菩薩蠻
作者：康與之
朝代：宋

龍蟠虎踞金陵郡。古來六代豪華盛。縹鳳不來遊。臺空江自流。下臨全楚地。包舉中原勢。可惜草連天。晴郊狐兔眠。
西江月
作者：康與之
朝代：宋

名與牡丹聯譜，南珍獨比江瑤。閩山入貢冠前朝。露葉風枝嫋嫋。香玉滿苞仙液，縐紅圓戚鮫綃。華清宮殿蜀山遙。一騎紅塵失笑。
詩一首
作者：康與之
朝代：宋

越王山下千樹梅，逐客年年走馬來。
寒玉滿枝風色裏，不受暖靄輕煙催。
故人千里復萬里，折香欲寄生徘徊。
孤吟獨醉常夜半，山月野風騎馬回。
遊慧力寺·其一
作者：康與之
朝代：宋

天涯芳草盡綠，路旁柳絮爭飛。
啼鳥一聲春晚，落花滿地人歸。
遊慧力寺·其二
作者：康與之
朝代：宋

江上濃陰曉未開，瘦筇支我上蒼苔。
春寒前日去已盡，今日又從何處來。
醜奴兒令·採桑子
作者：康與之
朝代：宋

紅樓紫陌青春路，柳色皇州。月淡煙柔。嫋嫋亭亭不自由。舊時扶上雕鞍處，此地重遊。總是新愁。柳自輕盈水自流。
醜奴兒令·採桑子
作者：康與之
朝代：宋

馮夷剪碎澄溪練，飛下同雲。著地無痕。柳絮梅花處處春。山陰此夜明如晝，月滿前村。莫掩溪門。恐有扁舟乘興人。
題徽宗宸翰
作者：康與之
朝代：宋

玉輦宸遊事已空，尚餘奎藻繪春風。
年年花鳥無窮恨，盡在蒼梧夕照中。
風入松
作者：康與之
朝代：宋

一宵風雨送春歸。綠暗紅稀。畫樓整日無人到，與誰同拈花枝。門外薔薇開也，枝頭梅子酸時。玉人應是數歸期。翠斂愁眉。塞鴻不到雙魚遠，嘆樓前、流水難西。新恨欲題紅葉，東風滿院花飛。
風入松
作者：康與之
朝代：宋

畫橋流水欲平闌。雨後青山。去年芳草今年恨，恨香車、不逐雕鞍。紅杏牆頭院落，綠楊樓外鞦韆。謝娘別後憶前歡。淚滴春衫。柔荑共折香紅處，勸東風、且與流連。早是相思瘦損，梅花謝了春寒。
鶴舒臺
作者：康與之
朝代：宋

白雲深處路崎嶇，鶴去臺空景物殊。
山展翠屏連紫幕，泉分清溜滴明珠。
道人祇問丹砂井，隠客猶尋九節蒲。
試問葛仙仙去後，至今遺蹟事如何。
鷓鴣天
作者：康與之
朝代：宋

解將天上千年豔，換得人間九日黃。
七星岩
作者：康衛
朝代：宋

天墜北斗精，人間書景福。
巖石駢七峰，漠漠太古色。
磅礴壓洪濛，崒嵂磨蒼碧。
中涵大穴洞，外與風雲隔。
千夫廓有容，萬狀成叵測。
谽谺露肝膽，槎牙列矛戟。
伏如龍虎臥，起若將士立。
西竅通天關，虛明數千尺。
豁然一罅入，寂閴燃燈隩。
幽秘若爲藏，暗閼不可極。
龍床一鳥鷇，宛若蛇蜒跡。
龍井下太陰，彷佛被元幄。
豈伊鬼神秘，乃是造化力。
江寒烈水涯，春盎回陽律。
炎光流大地，淒涼入人骨。
四時斡元氣，可燕復可息。
平生謝康樂，不廢登山屐。
蓬萊在人世，昧者恒弗識。
達人昔來游，題詩滿青壁。
駸駸歲月深，慘慘煙霞積。
絕唱者何人，清新壓元白。
鐫石苟無分，靈怪亦我惜。
緬思融結初，六丁萬斧擘。
再經舊游偶成拙句寄呈知郡殿丞·過康州
作者：康衛
朝代：宋

當時曾此牧黎元，屈指光陰二十年。
別後每思佳景物，再來重睹舊山川。
因罹兵革成彫弊，忽訝閭閻盡改遷。
故吏老民皆白首，使君髭須亦皤然。
再經舊游偶成拙句寄呈知郡殿丞·過端州
作者：康衛
朝代：宋

峽外煙雲迤邐開，人家門戶小樓臺。
青山淥水應相記，二十年前到此來。
題九仙閣
作者：康鼎成
朝代：宋

久學秦人避，空聞漢主求。
丹鑪無鳳髓，石室有龍湫。
谷挾千峰雨，湖生六月秋。
塵蹤應自息，長嘯下溪鷗。
题九仙阁
作者：康鼎成
朝代：宋

久学秦人避，空闻汉主求。丹炉无凤髓，石室有龙湫。谷挟千峰雨，湖生六月秋。尘踪应自息，长啸下溪鸥。
题九仙阁
作者：康鼎成
朝代：宋

久学秦人避，空闻汉主求。
丹鑪无凤髓，石室有龙湫。
谷挟千峰雨，湖生六月秋。
尘踪应自息，长啸下溪鸥。
题云锦园
作者：庾卜礼
朝代：宋
体裁：古风

我观大瀛海，山与水相伴。维兹山水丽，邈在西南畔。公如出岫云，顷刻固已漫。倏尔转晴空，化为五色斓。三径他山缉，万里归心断。要从父老归，不作儿女观。苏公金石心，坐阅岁时换。来赴林泉期，更觉云锦焕。五采弄珠玑，八章诵云汉。向来古使星，久未视龟篆。心贪汗漫游，行无麋鹿乱。快哉天下乐，岂以寸心玩。
題雲錦園
作者：庾卜禮
朝代：宋

我觀大瀛海，山與水相伴。
維茲山水麗，邈在西南畔。
公如出岫雲，頃刻固已漫。
倏爾轉晴空，化爲五色斕。
三徑他山緝，萬里歸心斷。
要從父老歸，不作兒女觀。
蘇公金石心，坐閲歲時換。
來赴林泉期，更覺雲錦煥。
五采弄珠璣，八章誦雲漢。
向來古使星，久未視龜篆。
心貪汗漫遊，行無麋鹿亂。
快哉天下樂，豈以寸心玩。
书事三首呈郎中机宜
作者：廉布
朝代：宋

避地意何适，同时得二贤。才名谁敢并，萧散或堪怜。浊酒宁非道，枯藤自会禅。尚须浮碧海，风月夜同船。地僻春将半，僧房客暂休。连山花雾暗，半岭竹云愁。将士戈犹枕，书生笔屡投。黠羌兵未戢，上有自焚忧。山路入云烟，精蓝沧海边。崖沙留虎迹，石壁曳蛟涎。猿啸千山寂，鸟惊半月弦。忧来非一事，种种上华巅。
书事三首呈郎中机宜·其一
作者：廉布
朝代：宋
体裁：五言律诗

避地意何适，同时得二贤。才名谁敢并，萧散或堪怜。浊酒宁非道，枯藤自会禅。尚须浮碧海，风月夜同船。
书事三首呈郎中机宜·其三
作者：廉布
朝代：宋

山路入云烟，精蓝沧海边。崖沙留虎迹，石壁曳蛟涎。猿啸千山寂，鸟惊半月弦。忧来非一事，种种上华巅。
书事三首呈郎中机宜·其三
作者：廉布
朝代：宋

山路入云烟，精蓝沧海边。
崖沙留虎迹，石壁曳蛟涎。
猿啸千山寂，鸟惊半月絃。
忧来非一事，种种上华巅。
书事三首呈郎中机宜·其二
作者：廉布
朝代：宋
体裁：五言律诗

地僻春将半，僧房客暂休。连山花雾暗，半岭竹云愁。将士戈犹枕，书生笔屡投。黠羌兵未戢，上有自焚忧。
句
作者：廉布
朝代：宋

独倚寒岩生意绝，任他桃李自成蹊。
句
作者：廉布
朝代：宋

獨倚寒巖生意絕，任他桃李自成蹊。
書事三首呈郎中機宜·其一
作者：廉布
朝代：宋

避地意何適，同時得二賢。
才名誰敢並，蕭散或堪憐。
濁酒寧非道，枯藤自會禪。
尚須浮碧海，風月夜同船。
書事三首呈郎中機宜·其三
作者：廉布
朝代：宋

山路入雲煙，精藍滄海邊。
崖沙留虎跡，石壁曳蛟涎。
猿嘯千山寂，鳥驚半月絃。
憂來非一事，種種上華巔。
書事三首呈郎中機宜·其二
作者：廉布
朝代：宋

地僻春將半，僧房客暫休。
連山花霧暗，半嶺竹雲愁。
將士戈猶枕，書生筆屢投。
黠羌兵未戢，上有自焚憂。
次韵
作者：廉布
朝代：宋
体裁：五言律诗

当年对元夕，载酒向淮湾。宝瑟荣珠袖，青藜照玉山。蛮村当此夜，璧月独临关。尚忆追游胜，萧萧双鬓斑。
次韵
作者：廉布
朝代：宋
体裁：五言律诗

避地来何所，穷山沧海边。雄图今寂寞，吾道昔迍邅。宴食甘粗饭，偷生忍击鲜。乡闾重回首，挥泪入淮天。
次韻
作者：廉布
朝代：宋

當年對元夕，載酒向淮灣。
寶瑟榮珠袖，青藜照玉山。
蠻村當此夜，璧月獨臨關。
尚憶追遊勝，蕭蕭雙鬢斑。
次韻
作者：廉布
朝代：宋

避地來何所，窮山滄海邊。
雄圖今寂寞，吾道昔迍邅。
宴食甘粗飯，偷生忍擊鮮。
鄉閭重回首，揮淚入淮天。
好事近
作者：廖世美
朝代：宋

落日水熔金，天淡暮煙凝碧。樓上誰家紅袖，靠闌干無力。鴛鴦相對浴紅衣，短棹弄長笛。驚起一雙飛去，聽波聲拍拍。
好事近·夕景
作者：廖世美
朝代：宋

落日水熔金，天淡暮烟凝碧。楼上谁家红袖，靠阑干无力。鸳鸯相对浴红衣。短棹弄长笛。惊起一双飞去，听波声拍拍。
好事近·夕景
作者：廖世美
朝代：宋
体裁：词

落日水镕金，天淡暮烟凝碧。楼上谁家红袖，靠阑干无力。鸳鸯相对浴红衣，短棹弄长笛。惊起一双飞去，听波声拍拍。
好事近·落日水熔金
作者：廖世美
朝代：宋
体裁：词

落日水熔金，天淡暮烟凝碧。楼上谁家红袖，靠阑干无力。鸳鸯相对浴红衣，短棹弄长笛。惊起一双飞去，听波声拍拍。
烛影摇红·题安陆浮云楼
作者：廖世美
朝代：宋
体裁：词

霭霭春空，画楼森耸凌云渚。紫薇登览最关情，绝妙夸能赋。惆怅相思迟暮，记当日、朱阑共语。塞鸿难问，岸柳何穷，别愁纷絮。
催促年光，旧来流水知何处？断肠何必更残阳，极目伤平楚。晚霁波声带雨，悄无人、舟横野渡，数峰江上，芳草天涯，参差烟树。
烛影摇红·题安陆浮云楼
作者：廖世美
朝代：宋
体裁：词

霭霭春空，画楼森耸凌云渚。紫薇登览最关情，绝妙誇能赋。惆怅相思迟暮。记当日、朱阑共语。塞鸿难问，岸柳何穷，别愁纷絮。催促年光，旧来流水知何处。断肠何必更残阳，极目伤平楚。晚霁波声带雨。悄无人、舟横野渡。数峰江上，芳草天涯，参差烟树。
烛影摇红题安陆浮云楼
作者：廖世美
朝代：宋
体裁：词

霭霭春空，画楼森耸凌云渚。紫薇登览最关情，绝妙夸能赋。惆怅相思迟暮。记当日、朱阑共语。塞鸿难问，岸柳何穷，别愁纷絮。催促年光，旧来流水知何处。断肠何必更残阳，极目伤平楚。晚霁波声带雨。悄无人、舟横野渡。数峰江上，芳草天涯，参差烟树。
青龙岩
作者：廖则逢
朝代：宋

有泉瑩洁深谼豅，奫潫湀㶄声如钟。？？使我毛发竖，中有高卧虬髯翁。砯崖瀑布泻明月，惊溜触石调焦桐。蠲烦析酲竟造此，稽首匍拜玄冥宫。蜿蜒莫向此中处，天下苍生待霖雨。
青龙岩
作者：廖则逢
朝代：宋

有泉莹洁深谼豅，奫潫湀㶄声如钟。
{髟/市}{髟/市}使我毛髪竖，中有高卧虬髯翁。
砯崖瀑布泻明月，惊溜触石调焦桐。
蠲烦析酲竟造此，稽首匍拜玄冥宫。
蜿蜒莫向此中处，天下苍生待霖雨。
青龙岩
作者：廖则逢
朝代：宋
体裁：古风

有泉莹洁深谼豅，奫潫湀㶄声如钟。��使我毛发竖，中有高卧虬髯翁。砯崖瀑布泻明月，惊溜触石调焦桐。蠲烦析酲竟造此，稽首匍拜玄冥宫。蜿蜒莫向此中处，天下苍生待霖雨。
上提刑中散生日
作者：廖刚
朝代：宋

荳蔻梢头春欲妍，历山高下覆祥烟。
祗今骐骥腾千里，当日麒麟下九天。
中渭早芬廷尉誉，集贤行峻曲江迁。
貂蝉奕世真余事，愿比灵椿赋大年。
上提刑中散生日
作者：廖刚
朝代：宋

豆蔻梢头春欲妍，历山高下覆祥烟。祗今骐骥腾千里，当日麒麟下九天。中渭早芬廷尉誉，集贤行峻曲江迁。貂蝉奕世真馀事，愿比灵椿赋大年。
与姚令生日题宝云寺
作者：廖刚
朝代：宋

年登五九百无成，谁与焚香祝寿龄。
浊酒一杯萧寺裏，清风犹喜对华亭。
与姚令生日题宝云寺
作者：廖刚
朝代：宋

年登五九百无成，谁与焚香祝寿龄。浊酒一杯萧寺里，清风犹喜对华亭。
丙申春贴子八首
作者：廖刚
朝代：宋

北斗寅初建，东郊气乍迎。土牛敦岁事，綵燕动春情。箫鼓迎春至，烟雰向晓开。棠阴听讼罢，菖叶劝耕来。令节年光换，和风春令行。野塘初变柳，幽谷未迁莺。土牛分尽綵泥香，动地欢声入寿觞。倍觉今年春意好，上元灯火斗风光。碧波楼下银塘晚，丽日亭前瑶草新。和气满城催燕乐，风流太守最宜春。暖风渐绿池塘面，和气先薰花草心。欲识春来何处好，曲屏新称画堂深。绣阁佳人拂晓妆，争持春酒贺春阳。鬓云总把梅花插，帘幕春风一种香。金裁宝胜翻珠髻，云染华笺贴绣楣。庭户春归何所觉，暖风吹雪下琼枝。
丙申春贴子八首·其一
作者：廖刚
朝代：宋
体裁：五言绝句

北斗寅初建，东郊气乍迎。土牛敦岁事，綵燕动春情。
丙申春贴子八首·其七
作者：廖刚
朝代：宋

绣阁佳人拂晓妆，争持春酒贺春阳。鬓云总把梅花插，帘幕春风一种香。
丙申春贴子八首·其七
作者：廖刚
朝代：宋

绣阁佳人拂晓粧，争持春酒贺春阳。
鬂云总把梅花插，帘幙春风一种香。
丙申春贴子八首·其三
作者：廖刚
朝代：宋
体裁：五言绝句

令节年光换，和风春令行。野塘初变柳，幽谷未迁莺。
丙申春贴子八首·其二
作者：廖刚
朝代：宋

箫皷迎春至，烟雰向晓开。
棠阴听讼罢，菖叶劝畊来。
丙申春贴子八首·其二
作者：廖刚
朝代：宋

箫鼓迎春至，烟雰向晓开。棠阴听讼罢，菖叶劝耕来。
丙申春贴子八首·其五
作者：廖刚
朝代：宋
体裁：七言绝句

碧波楼下银塘晚，丽日亭前瑶草新。和气满城催燕乐，风流太守最宜春。
丙申春贴子八首·其八
作者：廖刚
朝代：宋
体裁：七言绝句

金裁宝胜翻珠髻，云染华笺贴绣楣。庭户春归何所觉，暖风吹雪下琼枝。
丙申春贴子八首·其六
作者：廖刚
朝代：宋

暖风渐绿池塘面，和气先薫花草心。
欲识春来何处好，曲屏新称画堂深。
丙申春贴子八首·其六
作者：廖刚
朝代：宋

暖风渐绿池塘面，和气先薰花草心。欲识春来何处好，曲屏新称画堂深。
丙申春贴子八首·其四
作者：廖刚
朝代：宋
体裁：七言绝句

土牛分尽綵泥香，动地欢声入寿觞。倍觉今年春意好，上元灯火斗风光。
中秋夜宿光州陈寨驿
作者：廖刚
朝代：宋
体裁：七言绝句

南来无侣路三千，八月荒村看月圆。独酌不成眠未得，静随寒影落天边。
代祖父次韵酬罗君宝见赠
作者：廖刚
朝代：宋

萧条门巷陋于颜，老去青春仅得闲。心画传家无计策，手谈留客谩机关。静思往事千年上，俯叹劳生一梦间。多谢光临无别意，为闻流水与高山。
代祖父次韵酬罗君宝见赠
作者：廖刚
朝代：宋

萧条门巷陋于颜，老去青春仅得闲。
心画传家无计筞，手谈留客谩机关。
静思往事千年上，俯叹劳生一梦间。
多谢光临无别意，为闻流水与高山。
偶书
作者：廖刚
朝代：宋
体裁：五言绝句

射获原非虎，图看未识龙。古来除梦卜，真得几英雄。
再和
作者：廖刚
朝代：宋

闻说长安少，祈求废寝兴。
精禋俄感格，飘舞遽萦仍。
剪水瑶花怯，揺风柳絮凝。
共忻田有麦，谁念客无缯。
洒迥春恩阔，侵窗晓色增。
路漫三径草，光掩九华灯。
栖鸟浑无託，渔舠渐弗胜。
冈峦徒见陇，阡陌不留塍。
庭玉堆盈尺，台云迭几层。
困袁那有意，饱武亦何能。
斗帐愁孤椀，围炉忆并肱。
携瓶闲煮茗，坎地学藏冰。
周雅何妨咏，燕山讵可登。
齐宫当日景，谢句异时称。
抱膝愁无侣，传笺喜得朋。
郢歌元独妙，楚曲更相应。
跛足惭追骥，凡材强就绳。
汗颜从夺锦，痛饮欲临渑。
喻问悬荀鹤，虞絃动沈鹏。
故应聊遣兴，布鼓岂鼟鼟。
再和
作者：廖刚
朝代：宋

闻说长安少，祈求废寝兴。精禋俄感格，飘舞遽萦仍。剪水瑶花怯，摇风柳絮凝。共忻田有麦，谁念客无缯。洒迥春恩阔，侵窗晓色增。路漫三径草，光掩九华灯。栖鸟浑无托，渔舠渐弗胜。冈峦徒见陇，阡陌不留塍。庭玉堆盈尺，台云叠几层。困袁那有意，饱武亦何能。斗帐愁孤椀，围炉忆并肱。携瓶闲煮茗，坎地学藏冰。周雅何妨咏，燕山讵可登。齐宫当日景，谢句异时称。抱膝愁无侣，传笺喜得朋。郢歌元独妙，楚曲更相应。跛足惭追骥，凡材强就绳。汗颜从夺锦，痛饮欲临渑。喻问悬荀鹤，虞弦动沈鹏。故应聊遣兴，布鼓岂鼟鼟。
再和
作者：廖刚
朝代：宋
体裁：五言排律

闻说长安少，祈求废寝兴。精禋俄感格，飘舞遽萦仍。剪水瑶花怯，摇风柳絮凝。共忻田有麦，谁念客无缯。洒迥春恩阔，侵窗晓色增。路漫三径草，光掩九华灯。栖鸟浑无托，渔舠渐弗胜。冈峦徒见陇，阡陌不留塍。庭玉堆盈尺，台云叠几层。困袁那有意，饱武亦何能。斗帐愁孤碗，围炉忆并肱。携瓶闲煮茗，坎地学藏冰。周雅何妨咏，燕山讵可登。齐宫当日景，谢句异时称。抱膝愁无侣，传笺喜得朋。郢歌元独妙，楚曲更相应。跛足惭追骥，凡材强就绳。汗颜从夺锦，痛饮欲临渑。喻问悬荀鹤，虞弦动沈鹏。故应聊遣兴，布鼓岂鼟鼟。
再和·天竺寺
作者：廖刚
朝代：宋
体裁：七言绝句

好山堆翠拥金莲，花屋笼云傍石泉。秋沼英蕖半开谢，直须饶占一壶天。
再和·宝云寺
作者：廖刚
朝代：宋
体裁：七言绝句

偶随鸥鸟度寒溪，寂寂禅关半掩扉。翠玉万竿迎晓履，欲凭风露濯尘衣。
再和·尘外亭
作者：廖刚
朝代：宋
体裁：七言绝句

林远浑无鸟雀喧，山青那觅烧霆痕。三千眼界云霄上，十万人家草树根。
再和·马祖岩
作者：廖刚
朝代：宋
体裁：七言绝句

去来踪迹等游尘，谁向蘧庐觅道根。岩穴故应无别异，镌题空有姓名存。
冒暑借壁间韵
作者：廖刚
朝代：宋
体裁：七言绝句

白汗交肤不可衫，濯缨空羡水如蓝。林泉学道平生志，末路嗟谁与指南。
初冬再至龙岩过崎滩闵竹之灾弔之
作者：廖刚
朝代：宋
体裁：七言绝句

凡木无端折大风，玉摧成竹救无从。我来急召邻翁语，为护春筠长箨龙。
别妙湛
作者：廖刚
朝代：宋
体裁：古风

云游何所图，只为一大事。事了早归来，和我休歇去。
别本觉老凈悟大师偈
作者：廖刚
朝代：宋
体裁：偈颂

过客小长卢，馨香满道途。我来闻好语，归棹舞新蒲。
又借韵
作者：廖刚
朝代：宋
体裁：七言绝句

海乡何处是瀛洲，咄咄凭谁赋莫愁。衣袂可怜尘土涴，沧浪长忆钓鱼舟。
又次韵酬廖传道
作者：廖刚
朝代：宋

未遇由来叹数奇，梅花非早杏非迟。祗因乐道甘悬磬，肯羡成功不用龟。白眼固多流俗见，朱弦独有故人知。陈平岂解长贫困，器业惟当自护持。
又次韵酬廖传道
作者：廖刚
朝代：宋

未遇由来叹数奇，梅花非早杏非迟。
祗因乐道甘悬磬，肯羡成功不用龟。
白眼固多流俗见，朱絃独有故人知。
陈平岂解长贫困，器业惟当自护持。
又题
作者：廖刚
朝代：宋

蔽日揺风碧玉林，行人端为驻清阴。
可怜寂寞垂亭畔，争得轩窗伴啸吟。
又题
作者：廖刚
朝代：宋

蔽日摇风碧玉林，行人端为驻清阴。可怜寂寞垂亭畔，争得轩窗伴啸吟。
发仪真投宿山寺壁间见向伯恭留题因和其韵
作者：廖刚
朝代：宋
体裁：七言律诗

百年功利要深思，力屈才殚悔恐迟。万斛行船今足矣，千寻凿石古无之。谋疑箕子陈洪范，放□周公岂我欺。安得使轺虚采纳，免将无益害三时。
同前
作者：廖刚
朝代：宋
体裁：七言律诗

画堂开宴惬新凉，燕舞莺歌奉玉觞。未放仙舟登李郭，更看贤守会龚黄。三竿日照旌旗动，千里风飘锦绣香。尽醉故应怜夜永，高情莫逆话偏长。
同前和书事
作者：廖刚
朝代：宋

闻说幽栖久凤台，白云巾履谢风埃。三刀不是尘缘在，五裤争教暖律回。金谷分无人载酒，玉京应有使传梅。今看一举登黄闼，绝胜河东谩去来。
同前和书事
作者：廖刚
朝代：宋

闻说幽栖久鳯台，白云巾履谢风埃。
三刀不是尘缘在，五袴争教暖律回。
金谷分无人载酒，玉京应有使传梅。
今看一举登黄闼，绝胜河东谩去来。
后十余日别伦师赴临漳又题
作者：廖刚
朝代：宋

潇洒东阳笑十围，未应裘马羡轻肥。
稻粱浪遣成蓬梗，辽鹤殷勤祗蹔归。
后十馀日别伦师赴临漳又题
作者：廖刚
朝代：宋

潇洒东阳笑十围，未应裘马羡轻肥。稻粱浪遣成蓬梗，辽鹤殷勤祗暂归。
和周材雪诗
作者：廖刚
朝代：宋

腊雪缘何喜，春工属此兴。
宿苗沾润足，盭气涤除仍。
乱舞随空远，轻黏彻体凝。
漫天纷糁玉，极目皎铺缯。
带雨声初急，抟风势转增。
危檐飘邃幕，疏屋洒寒灯。
瑟缩鸦栖怯，跳梁犬力胜。
须臾平坎窞，顷刻没畦塍。
梅李看山木，琼瑶数塔层。
寝眠宁有道，赋咏媿非能。
郭履愁离席，孙窗但枕肱。
冻从金井水，清挹玉壶冰。
银阙何劳问，云台取次登。
渔簔真好画，柳絮足多称。
栗冽惊残岁，凄其忆旧明。
戴君聊欲访，郢唱忽难应。
绮席交银烛，清河映玉绳。
诗成凌鲍谢，酒饮竭淄渑。
天朗醒孤鹤，风高激怒鹏。
齐宫初入梦，晓鼓数声鼟。
和周材雪诗
作者：廖刚
朝代：宋

腊雪缘何喜，春工属此兴。宿苗沾润足，盭气涤除仍。乱舞随空远，轻黏彻体凝。漫天纷糁玉，极目皎铺缯。带雨声初急，抟风势转增。危檐飘邃幕，疏屋洒寒灯。瑟缩鸦栖怯，跳梁犬力胜。须臾平坎窞，顷刻没畦塍。梅李看山木，琼瑶数塔层。寝眠宁有道，赋咏愧非能。郭履愁离席，孙窗但枕肱。冻从金井水，清挹玉壶冰。银阙何劳问，云台取次登。渔蓑真好画，柳絮足多称。栗冽惊残岁，凄其忆旧明。戴君聊欲访，郢唱忽难应。绮席交银烛，清河映玉绳。诗成凌鲍谢，酒饮竭淄渑。天朗醒孤鹤，风高激怒鹏。齐宫初入梦，晓鼓数声鼟。
和孙逸道供奉除夜作
作者：廖刚
朝代：宋
体裁：五言排律

流光如转毂，诘旦又新年。律换铜壶漏，春回斗柄天。守灯须彻曙，分酒莫论钱。雪分琼瑶化，花看锦绣鲜。暗惊双鬓改，傍羡九官迁。俗礼还慵讲，从朝好昼眠。
和焦器之春雪
作者：廖刚
朝代：宋

晓色初凝带月华，雰飞还见受风斜。红芳未遍人间景，白玉先开天上花。迤逦郊园迷别坞，蒙笼春水绕谁家。会须选胜乘新霁，倒载千秋小样车。
和焦器之春雪
作者：廖刚
朝代：宋

晓色初凝带月华，雰飞还见受风斜。
红芳未遍人间景，白玉先开天上花。
迤逦郊园迷别坞，蒙笼春水绕谁家。
会须选胜乘新霁，倒载千秋小様车。
和逸道春雪
作者：廖刚
朝代：宋

春雪未发春工浅，春雪濛溶翳日华。晓户玉楼迷旧燕，晓村琼树点寒鸦。笼金不碍莺穿柳，覆锦犹妨蝶恋花。凭仗东风吹更暖，桃源端欲访仙家。
和逸道春雪
作者：廖刚
朝代：宋

春雪未发春工浅，春雪蒙溶翳日华。
晓户玉楼迷旧燕，晓村琼树点寒鸦。
笼金不碍莺穿柳，覆锦犹妨蜨恋花。
凭仗东风吹更暖，桃源端欲访仙家。
和魏奉议九日夜饮县楼
作者：廖刚
朝代：宋

年登千室富桑麻，谁似弦歌度岁华。紫府剩延天上客，黄金同醉月中花。龙山胜集成追感，巴岭新篇许拜嘉。倚徙更怜灯火市，笙箫无数酒旗斜。
和魏奉议九日夜饮县楼
作者：廖刚
朝代：宋

年登千室富桑麻，谁似絃歌度岁华。
紫府剩延天上客，黄金同醉月中花。
龙山胜集成追感，巴岭新篇许拜嘉。
倚徙更怜灯火市，笙箫无数酒旗斜。
哭荆奴
作者：廖刚
朝代：宋

平生惟一女，宝惜岂珠玉。
夫妻递襁抱，犊輭舐未足。
上天胡忍予，谴罚不容赎。
沉痾遽汝萦，微息竟莫续。
痛哉伤我神，怳若失飞鹄。
追惟百牵肠，展转损心曲。
忆昨将汝归，万里自荆蜀。
篮舆共先后，百步能我瞩。
汝母惜可知，拥坐甘蹐跼。
长途亦云劳，不觉度炎酷。
今后当远行，□门述蹢躅。
相看怀抱空，将领但妾仆。
心折疑巳碎，泪甚衝风烛。
念汝生少啼，起卧洁絣褥。
谓当非凡孩，岂料两岁促。
意余积不厘，汝故弗为属。
长江漂玉尘，兹事未免俗。
遗踪仅何有，肠断髪毬绿。
情知东门达，敢取西河辱。
要识父母心，吾诗尚堪录。
哭荆奴
作者：廖刚
朝代：宋

平生惟一女，宝惜岂珠玉。夫妻递襁抱，犊软舐未足。上天胡忍予，谴罚不容赎。沉痾遽汝萦，微息竟莫续。痛哉伤我神，恍若失飞鹄。追惟百牵肠，展转损心曲。忆昨将汝归，万里自荆蜀。篮舆共先后，百步能我瞩。汝母惜可知，拥坐甘蹐局。长途亦云劳，不觉度炎酷。今后当远行，□门述蹢躅。相看怀抱空，将领但妾仆。心折疑巳碎，泪甚冲风烛。念汝生少啼，起卧洁絣褥。谓当非凡孩，岂料两岁促。意余积不厘，汝故弗为属。长江漂玉尘，兹事未免俗。遗踪仅何有，肠断发毬绿。情知东门达，敢取西河辱。要识父母心，吾诗尚堪录。
大学送余适正往洛中就馆
作者：廖刚
朝代：宋

少小各西东，天涯会两蓬。相看身未了，欲别意无穷。岁晚嵩山雪，天寒洛浦风。寂寥倚孤剑，应忆笑言同。
大学送余适正往洛中就馆
作者：廖刚
朝代：宋

少小各西东，天涯会两蓬。
相看身未了，欲别意无竆。
岁晚嵩山雪，天寒洛浦风。
寂寥倚孤剑，应忆笑言同。
天宁节致语口号
作者：廖刚
朝代：宋

虹流电绕想当时，万万人今寿域跻。
十荚蓂开尧宝历，九歌功叙禹元圭。
需云湛露罗簪绂，脆管緐絃扬羽霓。
千仞寿山封祝意，年年峻极与天齐。
天宁节致语口号
作者：廖刚
朝代：宋

虹流电绕想当时，万万人今寿域跻。十荚蓂开尧宝历，九歌功叙禹元圭。需云湛露罗簪绂，脆管繁弦飏羽霓。千仞寿山封祝意，年年峻极与天齐。
天明美解非晚许以台上假山为惠小诗督请
作者：廖刚
朝代：宋
体裁：七言绝句

百花台上小蓬莱，碧玉嶙峋照眼开。曾念萱堂少佳致，不知何夕定飞来。
寄赠清凉院医僧勤师
作者：廖刚
朝代：宋

道勤三昧起膏肓，甘露醍醐散满堂。况有星郎碧云句，坐令西域识清凉。
寄赠清凉院医僧懃师
作者：廖刚
朝代：宋

道懃三昧起膏肓，甘露醍醐散满堂。
况有星郎碧云句，坐令西域识清凉。
寄陈厚之巳亥岁赴阙发洪井道中寄
作者：廖刚
朝代：宋

根尘积习亘须弥，好事从来总未知。蒲柳已惊秋向晚，膏肓长恐病难医。静扃玉户应无漏，密注金轮会有期。感激至言惭复喜，会当铭镂绝邪思。
寄陈厚之巳亥岁赴阙发洪井道中寄
作者：廖刚
朝代：宋

根尘积习亘须弥，好事从来总未知。
蒲柳已惊秋向晚，膏肓长恐病难医。
静扃玉户应无漏，密註金轮会有期。
感激至言惭復喜，会当铭镂绝邪思。
山间早行题和溪驿
作者：廖刚
朝代：宋

路入龙溪晓，烟村暝不分。水声浑绕石，山色半含云。掠马惊飞雉，窥人走骇麇。空林惟鸟语，深荐忽兰芬。谷暗吟蛙部，崖苍织藓文。野花红复白，相照自缤纷。
山间早行题和溪驿
作者：廖刚
朝代：宋

路入龙溪晓，烟村暝不分。
水声浑绕石，山色半含云。
掠马惊飞雉，窥人走骇麏。
空林惟鸟语，深荐忽兰芬。
谷暗吟蛙部，崖苍织藓文。
野花红復白，相照自缤纷。
廖传道示旅中述怀借韵奉酬且相慰勉云
作者：廖刚
朝代：宋

高轩惭媿远相过，道义谈余旅琐多。
灯底自怜干斗剑，壁间谁办化龙梭。
时来会中青钱选，和寡空为白雪歌。
好淬文锋迎紫诏，莫因贤梗叹蹉跎。
廖传道示旅中述怀借韵奉酬且相慰勉云
作者：廖刚
朝代：宋

高轩惭愧远相过，道义谈馀旅琐多。灯底自怜干斗剑，壁间谁办化龙梭。时来会中青钱选，和寡空为白雪歌。好淬文锋迎紫诏，莫因贤梗叹蹉跎。
廖常山人惠珠副以诗文戏谢之
作者：廖刚
朝代：宋
体裁：五言绝句

至宝人所秘，感君轻暗投。还君祝君富，不是薄隋侯。
引伴致语口号
作者：廖刚
朝代：宋
体裁：七言律诗

蓼萧均泽九夷同，万里将迎礼意隆。属国未瞻都护节，列城先仰使华风。清谈会觉襟无暑，痛饮何辞盏屡空。早晚回辕天上去，已应声价落辽东。
张敏叔生辰
作者：廖刚
朝代：宋

渥洼从古产名驹，想见当年梦吉符。
候协月轮周四极，史占昴宿降三吴。
文章直使惊天听，志业端期列圣徒。
七叶珥貂余后庆，千秋遗庆足嘉谟。
星轺蹔驾恩弥渥，霜节才临政已孚。
岂但平反无滥狱，会看调燮有真儒。
南州喜气光千里，东阁清芬荐百壶。
珍重公归庙堂后，老人长照帝王都。
张敏叔生辰
作者：廖刚
朝代：宋

渥洼从古产名驹，想见当年梦吉符。候协月轮周四极，史占昴宿降三吴。文章直使惊天听，志业端期列圣徒。七叶珥貂馀后庆，千秋遗庆足嘉谟。星轺暂驾恩弥渥，霜节才临政已孚。岂但平反无滥狱，会看调燮有真儒。南州喜气光千里，东阁清芬荐百壶。珍重公归庙堂后，老人长照帝王都。
忆陈氏旧寓
作者：廖刚
朝代：宋
体裁：七言绝句

数间茅屋冷如冰，久住与人亦有情。最忆蟠轩新种竹，夜深谁与听秋声。
戏呈吴江令张明达
作者：廖刚
朝代：宋
体裁：七言绝句

陆羽甘泉冷似冰，松江因向令贤明。要须更取中桥水，欲看三君子斗清。
戏谢万花翁
作者：廖刚
朝代：宋

风流那复有斯翁，端为论文访蜀雄。凤髓欲追千古调，锦囊弃著一生功。看花想见频挥玉，骑马何曾羡着红。闻道碧桃春更晚，归鞭底事苦匆匆。
戏谢万花翁
作者：廖刚
朝代：宋

风流那復有斯翁，端为论文访蜀雄。
鳯髓欲追千古调，锦囊弃着一生功。
看花想见频挥玉，骑马何曾羡着红。
闻道碧桃春更晚，归鞭底事苦匆匆。
戏赠万花翁
作者：廖刚
朝代：宋
体裁：七言绝句

武陵溪上万花翁，花落花开醉脸红。应笑误游尘世客，却随风水去匆匆。
抚州次韵李成德桃李花诗
作者：廖刚
朝代：宋

韶光端许见分明，白雪缃云意态轻。天艳静中迎客笑，静妆闲里照人清。不教乱落从风恶，聊看交加待月生。却忆后园应更好，幽闺春夜若为情。
抚州次韵李成德桃李花诗
作者：廖刚
朝代：宋

韶光端许见分明，白雪缃云意态轻。
天艷静中迎客笑，静粧闲裏照人清。
不教乱落从风恶，聊看交加待月生。
却忆后园应更好，幽闺春夜若为情。
抚州试院次韵王元衷上元作
作者：廖刚
朝代：宋
体裁：七言律诗

帘垂永日小亭幽，时节惊人特地愁。万井笙箫怀帝阙，一檐风雨寄他州。青藜定遣相辉映，绿蚁何妨共拍浮。不料篷窗今夜月，一时分付与高楼。
招康朝小饮不至以诗来谢次韵戏答
作者：廖刚
朝代：宋
体裁：七言绝句

谁遣声名速置邮，不才如我自休休。知君只惯红裙饮，可是官身不自由。
新知明州周龙图知兴化黄府判特排致语口号
作者：廖刚
朝代：宋

丽日和风花正妍，黄堂高会四神仙。凌云擅价蓬莱客，游刃飞声天府贤。旌旆驰驱聊此日，鼎槐调燮属他年。红英趁拍莫教错，冠玉周郎正汝怜。
新知明州周龙图知兴化黄府判特排致语口号
作者：廖刚
朝代：宋

丽日和风花正妍，黄堂高会四神仙。
凌云擅价蓬莱客，游刅飞声天府贤。
旌旆驰驱聊此日，鼎槐调爕属他年。
红英趁拍莫教错，冠玉周郎正汝怜。
明应仲同游湘西诸寺有作次其韵
作者：廖刚
朝代：宋
体裁：七言律诗

几年京洛厌尘沙，青嶂长怀沈子胯。一苇渡江游客意，半岩营室梵王家。高轩满目罗诗匠，宝塔盈函贮佛牙。不觉下山红日晚，可堪重到杳无涯。
月波楼上呈知府检讨
作者：廖刚
朝代：宋

月波自昔腾佳名，练光一带萦寒城。摧风剥雨岁月古，拊槛足慄忧颓倾。恍然宏丽惊幻化，云舒霞烂飞雕甍。烟收雾敛霁色净，菱花玉女新妆成。琉璃万倾浸蟾腹，星河帖底游鱼明。荣光爽气长不夜，但觉零露涓涓清。彩虹飞跨度别岛，缥缈嬉笑归蓬瀛。红蕖照水翠盖合，往往辉映双华旌。广寒宫阙倘未到，绝致惟欲轻题评。君不见钱塘有美东南冠，覆压湖山美轮奂。海门日日子胥潮，百里青烟付朝爨。又不见松江起尺跨垂虹，骑鲸直下窥龙宫。危栏欲凭骇神观，万叶出没风涛中。月波境对了无此，一色涵空天共水。圆明湛静趣已高，不与二景争雄豪。猗欤兴废物有数，高韵庾公今日遇。治荒斥陋意所便，荷锸去趋舞襦裤。西园花木顿生春，结客从今朝与暮。嘉禾为郡亦云久，壮观从来未曾有。月波解与去思长，千古风流端不朽。
月波楼上呈知府检讨
作者：廖刚
朝代：宋

月波自昔腾佳名，练光一带萦寒城。
摧风剥雨岁月古，拊槛足栗忧頽倾。
恍然宏丽惊幻化，云舒霞烂飞雕甍。
烟收雾敛霁色净，菱花玉女新粧成。
瑠璃万倾浸蟾腹，星河帖底游鱼明。
荣光爽气长不夜，但觉零露涓涓清。
彩虹飞跨度别岛，缥缈嬉笑归蓬瀛。
红蕖照水翠盖合，往往辉映双华旌。
广寒宫阙倘未到，绝致惟欲轻题评。
君不见钱塘有美东南冠，覆压湖山美轮奂。
海门日日子胥潮，百里青烟付朝爨。
又不见松江起尺跨垂虹，骑鲸直下窥龙宫。
危栏欲凭骇神观，万叶出没风涛中。
月波境对了无此，一色涵空天共水。
圆明湛静趣已高，不与二景争雄豪。
猗欤兴废物有数，高韵庾公今日遇。
治荒斥陋意所便，荷锸去趋舞襦袴。
西园花木顿生春，结客从今朝与暮。
嘉禾为郡亦云久，壮观从来未曾有。
月波解与去思长，千古风流端不朽。
望江南·忆江南·无诸好
作者：廖刚
朝代：宋
体裁：词

无诸好，金地遍重城。乌石亭危千嶂合，荔枝楼暖百花明。十里暮潮平。贤刺史，来暮相欢迎。终向凤池朝紫极，暂依猿洞驻朱轮。风月锦堂春。
望江南·忆江南·柯山瑞
作者：廖刚
朝代：宋
体裁：词

柯山瑞，云路玉桥横。
六月天香琼蕊秀，千年人瑞昂星明。
风露湿麒麟。
廊庙器，冰雪照精神。
妙世文章凌贾马，致君事业富姬衡。
松桧倚青青。
望江南·忆江南·蓬山晓
作者：廖刚
朝代：宋
体裁：词

蓬山晓，龟鹤倚芝庭。云覆宝熏迷舞凤，玉扶琼液荐文星。棠荫署风清。人尽道，天遣瑞升平。九万鹏程才振翼，八千椿寿恰逢春。貂衮瞩公荣。
望江南二首 其一 贺毛检讨生辰
作者：廖刚
朝代：宋
体裁：词

柯山瑞，云路玉桥横。六月天香琼蕊秀，千年人瑞昴星明。风露湿麒麟。廊庙器，冰雪照精神。妙世文章凌贾马，致君才业富姬衡。松桧倚青青。
望江南二首 其一 送黄冕仲知福唐
作者：廖刚
朝代：宋
体裁：词

无诸好，方面镇全闽。千骑泛云归洞府，三山明玉外风尘。依约是蓬瀛。贤刺史，龙虎擅香名。金花已传当日梦，锦衣聊慰故乡情。和气万家春。
望江南二首 其一 送黄冕仲知福唐
作者：廖刚
朝代：宋
体裁：词

无诸好，方面镇全闽。千骑泛云归洞府，三山明玉外风尘。依约是蓬瀛。贤刺史，龙虎檀香名。金花已传当日梦，锦衣聊慰故乡情。和气万家春。
望江南二首·送黄冕仲知福唐
作者：廖刚
朝代：宋

无诸好，方面镇全闽。千骑泛云归洞府，三山明玉外风尘。依约是蓬瀛。贤刺史，龙虎檀香名。金花已传当日梦，锦衣聊慰故乡情。和气万家春。蓬山晓，龟鹤倚芝庭。云覆宝熏迷舞凤，玉扶琼液荐文星。棠荫署风清。人尽道，天遣瑞升平。九万鹏程才振翼，八千椿寿恰逢春。貂衮瞩公荣。
望江南二首（贺毛检讨生辰）
作者：廖刚
朝代：宋

柯山瑞，云路玉桥横。六月天香琼蕊秀，千年人瑞昴星明。风露湿麒麟。廊庙器，冰雪照精神。妙世文章凌贾马，致君事业富姬衡。松桧倚青青。
望江南二首（送黄冕仲知福唐）
作者：廖刚
朝代：宋

无诸好，方面镇全闽。千骑泛云归洞府，三山明玉外风尘。依约是蓬瀛。
贤刺史，龙虎擅香名。金花已传当日梦，锦衣聊慰故乡情。和气万家春。又无诸好，金地遍重城。乌石亭危千嶂合，荔枝楼暖百花明。十里暮潮平。
贤刺史，来暮相欢迎。终向凤池朝紫极，暂依猿洞驻朱轮。风月锦堂春。
朱熙载会于洪井先解舟宿石头渚以二诗见寄一约同行一贺得子次韵答之
作者：廖刚
朝代：宋

璧水相逢似梦中，天涯踪迹偶然同。为君鼓棹吹长笛，谁似乘流更御风。主祀传家已倍迟，便须真是桂林枝。他年不愧琼瑶赠，应被人言跳灶儿。
朱熙载会于洪井先解舟宿石头渚以二诗见寄一约同行一贺得子次韵答之·其一
作者：廖刚
朝代：宋

璧水相逄似梦中，天涯踪迹偶然同。
为君鼓棹吹长笛，谁似乘流更御风。
朱熙载会于洪井先解舟宿石头渚以二诗见寄一约同行一贺得子次韵答之·其一
作者：廖刚
朝代：宋

璧水相逢似梦中，天涯踪迹偶然同。为君鼓棹吹长笛，谁似乘流更御风。
朱熙载会于洪井先解舟宿石头渚以二诗见寄一约同行一贺得子次韵答之·其二
作者：廖刚
朝代：宋

主祀传家已倍迟，便须真是桂林枝。
他年不媿琼瑶赠，应被人言趒灶儿。
朱熙载会于洪井先解舟宿石头渚以二诗见寄一约同行一贺得子次韵答之·其二
作者：廖刚
朝代：宋

主祀传家已倍迟，便须真是桂林枝。他年不愧琼瑶赠，应被人言跳灶儿。
朱藏一除校书作别竹诗次其韵与藏一直舍切邻实共此竹
作者：廖刚
朝代：宋

晚窗帘捲雨初残，一点无尘碧玉寒。
霜节留公化龙杖，烟梢忆我钓鱼竿。
坐令烦暑消余烈，解遣穷愁释百端。
他日茅檐隐疏翠，悬知无梦到长安。
朱藏一除校书作别竹诗次其韵与藏一直舍切邻实共此竹
作者：廖刚
朝代：宋

晚窗帘捲雨初残，一点无尘碧玉寒。霜节留公化龙杖，烟梢忆我钓鱼竿。坐令烦暑消馀烈，解遣穷愁释百端。他日茅檐隐疏翠，悬知无梦到长安。
梦授访及偶昏寝不见继以诗来次韵答之
作者：廖刚
朝代：宋
体裁：七言绝句

山城春色雨兼风，谁访扬雄寂寞中。知是高轩应倒屣，妙谈全胜梦周公。
次韵侯思孺席间作
作者：廖刚
朝代：宋

微云过疏雨，一洗尘土昏。潜行德幽寓，隐约桃源村。须臾胜士集，气类非权门。图史恣娱目，琴棋聊侑樽。岂无肴炙珍，忆鲈偏荐莼。大笑屋瓦震，雄辨江涛翻。却愁贤主人，早晚东南奔。谁与识我辈，咄哉非汝髡。
次韵侯思孺席间作
作者：廖刚
朝代：宋

微云过疏雨，一洗尘土昏。
潜行德幽寓，隐约桃源村。
须臾胜士集，气类非权门。
图史恣娱目，琴碁聊侑樽。
岂无肴炙珍，忆鲈偏荐莼。
大笑屋瓦震，雄辨江涛翻。
却愁贤主人，早晚东南奔。
谁与识我辈，咄哉非汝髠。
次韵刘天常赴郡会有作
作者：廖刚
朝代：宋

雨萼烟梢恰半春，九华峰翠绮筵陈。花香暗逐金莲步，烛影潜交玉兔轮。青鸟不传言外意，紫云应识醉中真。鸣珂拥户蓬壶夜，想见愁看撤舞茵。百草千花巧趁春，曲栏幽径总铺陈。舞腰尽欲看回雪，诗匠谁当断斲轮。难把星波浑作事，须知簧语有非真。何如玉镫归来晚，红袖争扶入锦茵。
次韵刘天常赴郡会有作·其一
作者：廖刚
朝代：宋

雨萼烟梢恰半春，九华峰翠绮筵陈。花香暗逐金莲步，烛影潜交玉兔轮。青鸟不传言外意，紫云应识醉中真。鸣珂拥户蓬壶夜，想见愁看撤舞茵。
次韵刘天常赴郡会有作·其一
作者：廖刚
朝代：宋

雨蕚烟梢恰半春，九华峰翠绮筵陈。
花香暗逐金莲步，烛影潜交玉兔轮。
青鸟不传言外意，紫云应识醉中真。
鸣珂拥户蓬壶夜，想见愁看撤舞茵。
次韵刘天常赴郡会有作·其二
作者：廖刚
朝代：宋

百草千花巧趁春，曲栏幽径总铺陈。舞腰尽欲看回雪，诗匠谁当断斲轮。难把星波浑作事，须知簧语有非真。何如玉镫归来晚，红袖争扶入锦茵。
次韵刘天常赴郡会有作·其二
作者：廖刚
朝代：宋

百草千花巧趁春，曲栏幽径总铺陈。
舞腰尽欲看回雪，诗匠谁当断斵轮。
难把星波浑作事，须知簧语有非真。
何如玉镫归来晚，红袖争扶入锦茵。
次韵卢骏给事试茶
作者：廖刚
朝代：宋

春容未动柳梢头，宠赐初惊远自鸥。
蟹眼翻云连色起，兔毫扶雪带香浮。
出尘香味端谁品，无滓肝肠可耐搜。
青琐夜长应不寐，珊瑚重见万金鈎。
次韵卢骏给事试茶
作者：廖刚
朝代：宋

春容未动柳梢头，宠赐初惊远自鸥。蟹眼翻云连色起，兔毫扶雪带香浮。出尘香味端谁品，无滓肝肠可耐搜。青琐夜长应不寐，珊瑚重见万金钩。
次韵向伯恭发句同游西宫见寄
作者：廖刚
朝代：宋

久客倦尘鞅，薄游怜宝宫。
论文欣得甫，载酒媿非雄。
远岫入青眼，长江来好风。
诗成故超绝，千里看花骢。
次韵向伯恭发句同游西宫见寄
作者：廖刚
朝代：宋

久客倦尘鞅，薄游怜宝宫。论文欣得甫，载酒愧非雄。远岫入青眼，长江来好风。诗成故超绝，千里看花骢。
次韵和吴济仲见赠长篇
作者：廖刚
朝代：宋
体裁：古风

我有茆庐傍林麓，负溪映光千顷绿。灵峰钟磬敞金莲，绝涧松篁泻寒玉。萦回窈窕廓以容，正可标名取盘谷。肥鱼香稻不须致，苦恨风悲无静木。霜蒲易折柳经秋，萧飒鬓毛眵两目。闲云不雨空出岫，谩说幽兰自芬馥。低回还笑杜陵老，尧舜君民厚风俗。青萍飞跃凤鸣翔，要待乾旋坤转轴。只今舆马非我事，拄杖芒鞋巾一幅。时时照弄摩尼珠，金色祥云满天竺。年龄亦复惊晼晚，不暇栽松惟种菊。清冷池上景物新，幸得君诗三反读。向来巳分得奇祸，岂料更容侥静福。天光下济诏语温，未遣安丰惭考叔。市朝宗古恶风波，公棹惟怜初不欲。经营蛙角吓腐鼠，往往竟同蛾赴烛。须知幻境本来空，况乃隙驹光景促。逍遥物外复何疑，苟简场中无自足。昨宵星月蘸虚碧，行散绕堤方恨独。朅来共语君勿迟，想见风尘厌追逐。
次韵和吴济仲见赠长篇
作者：廖刚
朝代：宋

我有茆庐傍林麓，负溪映光千顷绿。灵峰钟磬敞金莲，绝涧松篁泻寒玉。萦回窈窕廓以容，正可标名取盘谷。肥鱼香稻不须致，苦恨风悲无静木。霜蒲易折柳经秋，萧飒鬓毛眵两目。闲云不雨空出岫，谩说幽兰自芬馥。低回还笑杜陵老，尧舜君民厚风俗。青萍飞跃凤鸣翔，要待乾旋坤转轴。只今舆马非我事，拄杖芒鞋巾一幅。时时照弄摩尼珠，金色祥云满天竺。年龄亦复惊晼晚，不暇栽松惟种菊。清冷池上景物新，幸得君诗三反读。向来巳分得奇祸，岂料更容侥静福。天光下济诏语温，未遣安丰惭考叔。市朝宗古恶风波，公棹惟怜初不欲。经营蛙角嚇腐鼠，往往竟同蛾赴烛。须知幻境本来空，况乃隙驹光景促。逍遥物外复何疑，苟简场中无自足。昨宵星月蘸虚碧，行散绕堤方恨独。朅来共语君勿迟，想见风尘厌追逐。
次韵和吴济仲见赠长篇
作者：廖刚
朝代：宋

我有茆庐傍林麓，负溪映光千顷绿。
灵峰钟磬敞金莲，绝涧松篁泻寒玉。
萦迴窈窕廓以容，正可标名取盘谷。
肥鱼香稻不须致，苦恨风悲无静木。
霜蒲昜折柳经秋，萧飒髩毛眵两目。
闲云不雨空出岫，谩说幽兰自芬馥。
低回还笑杜陵老，尧舜君民厚风俗。
青萍飞跃鳯鸣翔，要待干旋坤转轴。
只今舆马非我事，拄杖芒鞋巾一幅。
时时照弄摩尼珠，金色祥云满天竺。
年龄亦復惊晼晚，不暇栽松惟种菊。
清冷池上景物新，幸得君诗三反读。
向来巳分得奇祸，岂料更容侥静福。
天光下济诏语温，未遣安丰惭考叔。
市朝宗古恶风波，公棹惟怜初不欲。
经营蛙角吓腐鼠，往往竟同蛾赴烛。
须知幻境本来空，况乃隙驹光景促。
逍遥物外復何疑，苟简塲中无自足。
昨宵星月蘸虚碧，行散遶堤方恨独。
朅来共语君勿迟，想见风尘厌追逐。
次韵和陈几叟苦雨
作者：廖刚
朝代：宋

云雾阴阴阁太虚，雨余蛙蚓上阶除。
山頽井塌应无奈，大有人愁化作鱼。
次韵和陈几叟苦雨
作者：廖刚
朝代：宋

云雾阴阴阁太虚，雨馀蛙蚓上阶除。山颓井塌应无奈，大有人愁化作鱼。
次韵奉酬黄承务见寄
作者：廖刚
朝代：宋

孤标邂逅揖仙翁，白发青衫道不穷。敛板薄尝清世禄，拂衣早慕古人风。芝兰一室纷嚣外，冰玉诸郎顾盻中。何幸新诗先枉教，真游应许叩鸿蒙。
次韵奉酬黄承务见寄
作者：廖刚
朝代：宋

孤标邂逅揖仙翁，白髪青衫道不穷。
敛板薄尝清世禄，拂衣早慕古人风。
芝兰一室纷嚣外，冰玉诸郎顾盻中。
何幸新诗先枉教，真游应许叩鸿蒙。
次韵张必志秋怀三绝
作者：廖刚
朝代：宋

夜雨阴风剑自声，几嗟牢落向江城。冷猿秋雁犹堪听，一寸古心谁与明。芙蕖池馆酒杯残，策策秋声入夜寒。月照蓬窗耿无寐，起看星斗一长叹。千古文章水一杯，功名谁是百无灾。悬知不改钩如曲，与子云山归去来。
次韵张必志秋怀三绝·其一
作者：廖刚
朝代：宋

夜雨阴风剑自声，几嗟牢落向江城。冷猿秋雁犹堪听，一寸古心谁与明。
次韵张必志秋怀三绝·其一
作者：廖刚
朝代：宋

夜雨阴风剑自声，几嗟牢落向江城。
冷猿秋鴈犹堪听，一寸古心谁与明。
次韵张必志秋怀三绝·其三
作者：廖刚
朝代：宋

千古文章水一杯，功名谁是百无灾。
悬知不改鈎如曲，与子云山归去来。
次韵张必志秋怀三绝·其三
作者：廖刚
朝代：宋

千古文章水一杯，功名谁是百无灾。悬知不改钩如曲，与子云山归去来。
次韵张必志秋怀三绝·其二
作者：廖刚
朝代：宋

芙蕖池舘酒杯残，筞筞秋声入夜寒。
月照蓬窗耿无寐，起看星斗一长叹。
次韵张必志秋怀三绝·其二
作者：廖刚
朝代：宋

芙蕖池馆酒杯残，策策秋声入夜寒。月照蓬窗耿无寐，起看星斗一长叹。
次韵张敏叔江南僧舍送春之什
作者：廖刚
朝代：宋

使华綵旆明春江，江边佛国游清凉。
柔桑菀菀丝成荫，落花寂寂红余香。
人间节物易流转，独有日月壶中长。
高懽应笑杜陵客，典衣沽酒留风光。
次韵张敏叔江南僧舍送春之什
作者：廖刚
朝代：宋

使华綵旆明春江，江边佛国游清凉。柔桑菀菀丝成荫，落花寂寂红馀香。人间节物易流转，独有日月壶中长。高欢应笑杜陵客，典衣沽酒留风光。
次韵当时官长院中三绝句
作者：廖刚
朝代：宋

柳嫩风摧绿，花娇雨妒香。欲凭羲驭缓，莫遣负韶光。檐鹊矜巢噪，桑鸠唤妇鸣。客愁饶饾饤，墙外卖花声。画舸便春涨，骄骢惜障泥。归欤何所惬，烟柳子陵溪。
次韵当时官长院中三绝句·其一
作者：廖刚
朝代：宋

柳嫩风摧绿，花娇雨妒香。欲凭羲驭缓，莫遣负韶光。
次韵当时官长院中三绝句·其一
作者：廖刚
朝代：宋

柳嫩风摧绿，花娇雨妬香。
欲凭羲驭缓，莫遣负韶光。
次韵当时官长院中三绝句·其三
作者：廖刚
朝代：宋
体裁：五言绝句

画舸便春涨，骄骢惜障泥。归欤何所惬，烟柳子陵溪。
次韵当时官长院中三绝句·其二
作者：廖刚
朝代：宋
体裁：五言绝句

檐鹊矜巢噪，桑鸠唤妇鸣。客愁饶饾饤，墙外卖花声。
次韵彦平叔见赠
作者：廖刚
朝代：宋
体裁：七言律诗

千年东序愧囊锥，浪学何生且一归。远道几烦黄耳走，故山今谢白云飞。燕游未许安仁里，梦想频惊在礼闱。争似钓台饱风月，一溪桃李自霏霏。
次韵敏叔郁孤台作
作者：廖刚
朝代：宋

一目江天万里开，世间那有更高台。烟云缥缈千山迥，岛屿萦回二水来。爽气直疑侵斗汉，仙风应觉到樽罍。南州已见澄清日，大笔聊从赋早梅。
次韵敏叔郁孤台作
作者：廖刚
朝代：宋

一目江天万里开，世间那有更高台。
烟云缥缈千山迥，岛屿萦迴二水来。
爽气直疑侵斗汉，仙风应觉到樽罍。
南州已见澄清日，大笔聊从赋早梅。
次韵望阙台作
作者：廖刚
朝代：宋

妙龄声价压羣英，谁似青云早致身。
帝阙日边迷远目，使星天上拱居辰。
牟心肯向江湖老，衍律聊回涧谷春。
万里夕红归去后，可能开府但清新。
次韵望阙台作
作者：廖刚
朝代：宋

妙龄声价压群英，谁似青云早致身。帝阙日边迷远目，使星天上拱居辰。牟心肯向江湖老，衍律聊回涧谷春。万里夕红归去后，可能开府但清新。
次韵李全甫惠荼蘼五首
作者：廖刚
朝代：宋

零落残红莺语歇，荼蘼正是花时节。金盘带露剪琼英，恐逐杨花舞飞雪。春意不随桃李歇，香浓飘到薰风节。为君镇日守闲窗，绝胜当年映寒雪。寂寞王孙游骑歇，香风何许追嘉节。故应金谷拥笙箫，独倚竛竮架头雪。吹尽柳绵香不歇，仙姿那把春为节。枝头疏蝶解寻芳，忆得仙腰舞回雪。脩竹弄风新雨歇，瑶英玉蕊攀高节。折来解恼北窗吟，只合闲拈映胸雪。
次韵李全甫惠荼蘼五首·其一
作者：廖刚
朝代：宋
体裁：七言绝句

零落残红莺语歇，荼蘼正是花时节。金盘带露剪琼英，恐逐杨花舞飞雪。
次韵李全甫惠荼蘼五首·其三
作者：廖刚
朝代：宋
体裁：七言绝句

寂寞王孙游骑歇，香风何许追嘉节。故应金谷拥笙箫，独倚竛竮架头雪。
次韵李全甫惠荼蘼五首·其二
作者：廖刚
朝代：宋

春意不随桃李歇，香浓飘到薫风节。
为君镇日守闲窗，绝胜当年映寒雪。
次韵李全甫惠荼蘼五首·其二
作者：廖刚
朝代：宋

春意不随桃李歇，香浓飘到薰风节。为君镇日守闲窗，绝胜当年映寒雪。
次韵李全甫惠荼蘼五首·其五
作者：廖刚
朝代：宋

修竹弄风新雨歇，瑶英玉蕋攀高节。
折来解恼北窗吟，只合闲拈映胸雪。
次韵李全甫惠荼蘼五首·其五
作者：廖刚
朝代：宋

脩竹弄风新雨歇，瑶英玉蕊攀高节。折来解恼北窗吟，只合闲拈映胸雪。
次韵李全甫惠荼蘼五首·其四
作者：廖刚
朝代：宋

吹尽柳绵香不歇，仙姿那把春为节。
枝头疏蜨解寻芳，忆得仙腰舞回雪。
次韵李全甫惠荼蘼五首·其四
作者：廖刚
朝代：宋

吹尽柳绵香不歇，仙姿那把春为节。枝头疏蝶解寻芳，忆得仙腰舞回雪。
次韵林吉夫朝奉共乐台即事
作者：廖刚
朝代：宋

一飞南堕羽谯谯，回首清都万里遥。
却幸开樽得云榭，不妨携客上星桥。
花明总照潘郎髩，柳妙争萦楚女腰。
化国春城人自乐，多惭前哲德音昭。
次韵林吉夫朝奉共乐台即事
作者：廖刚
朝代：宋

一飞南堕羽谯谯，回首清都万里遥。却幸开樽得云榭，不妨携客上星桥。花明总照潘郎鬓，柳妙争萦楚女腰。化国春城人自乐，多惭前哲德音昭。
次韵潘义荣博士学中书事
作者：廖刚
朝代：宋

乐育贤豪地，谁令亦此来。
羣公严矩范，正论扫氛埃。
滥食还多媿，明时岂乏才。
所怀真土梗，只合弃墙隈。
次韵潘义荣博士学中书事
作者：廖刚
朝代：宋

乐育贤豪地，谁令亦此来。群公严矩范，正论扫氛埃。滥食还多愧，明时岂乏才。所怀真土梗，只合弃墙隈。
次韵王元衷见寄
作者：廖刚
朝代：宋

鸡争本绪粒，决斗玄瞥改。鹰隼方饥飞，亦复一呼待。谁能谢蝇头，眼不挂兼琲。但觉轩冕荣，相高事风采。而我果何为，潜游万人海。穷阎卧袁安，朔雪落璀璀。动死偿幸免，天公复何憝。江湘渺清旷，雪景应好在。因循成滞留，琐屑困俗猥。岁晚误倚门，居然此心痗。青云有胜友，勉我去鄙倍。困怜涂中污，巾笥欲千载。失身殉虚名，要等轲与亥。归欤笋蕨乡，梦寐春山采。
次韵王元衷见寄
作者：廖刚
朝代：宋

鸡争本绪粒，决斗玄瞥改。
鹰隼方饥飞，亦復一呼待。
谁能谢蝇头，眼不挂兼琲。
但觉轩冕荣，相高事风采。
而我果何为，潜游万人海。
穷阎卧袁安，朔雪落璀璀。
动死偿幸免，天公復何憝。
江湘渺清旷，雪景应好在。
因循成滞留，琐屑困俗猥。
岁晚误倚门，居然此心痗。
青云有胜友，勉我去鄙倍。
困怜涂中污，巾笥欲千载。
失身殉虚名，要等轲与亥。
归欤笋蕨乡，梦寐春山采。
次韵知府中奉登郁孤诗
作者：廖刚
朝代：宋

隼旆飞扬百仞台，满城佳气静氛埃。烟云渺渺江流去，花木欣欣春思回。妙舞人传天上曲，暗香风度岭头梅。金莲影散蓬壸夜，馀兴应留继日来。
次韵知府中奉登鬰孤诗
作者：廖刚
朝代：宋

隼旆飞扬百仞台，满城佳气静氛埃。
烟云渺渺江流去，花木欣欣春思回。
妙舞人传天上曲，暗香风度岭头梅。
金莲影散蓬壸夜，余兴应留继日来。
次韵答张德夫二首
作者：廖刚
朝代：宋

十年归梦绕庭闱，薄分都缘触事迟。玩水看山宁所乐，此心犹赖有君知。敢为骄骢惜障泥，烦将接淅问迟迟。直须日夜驰三百，惭愧吾人过月知。
次韵答张德夫二首·其一
作者：廖刚
朝代：宋
体裁：七言绝句

十年归梦绕庭闱，薄分都缘触事迟。玩水看山宁所乐，此心犹赖有君知。
次韵答张德夫二首·其二
作者：廖刚
朝代：宋

敢为骄騘惜障泥，烦将接淅问迟迟。
直须日夜驰三百，惭媿吾人过月知。
次韵答张德夫二首·其二
作者：廖刚
朝代：宋

敢为骄骢惜障泥，烦将接淅问迟迟。直须日夜驰三百，惭愧吾人过月知。
次韵萧昭甫同游江东四绝句 其二 马祖岩
作者：廖刚
朝代：宋

龙游龙归已绝尘，空馀顽石隐归云。当时一昔犹嫌久，岂谓虚名万古存。
次韵萧昭甫同游江东四绝句·天竺寺
作者：廖刚
朝代：宋
体裁：七言绝句

野塘风细度香莲，碧涧云深响玉泉。从此西湖不须到，淡烟寒月一家天。
次韵萧昭甫同游江东四绝句·宝云寺
作者：廖刚
朝代：宋
体裁：七言绝句

山下烟光碧玉溪，竹间禅寂白云扉。高僧久住清凉国，应笑风尘满客衣。
次韵萧昭甫同游江东四绝句·宝云寺
作者：廖刚
朝代：宋

山下烟光碧玉溪，竹间禅寂白云扉。高僧久住清凉国，应笑风尘满客衣。龙游龙归已绝尘，空馀顽石隐归云。当时一昔犹嫌久，岂谓虚名万古存。高出云端谢世喧，碧天秋静镜无痕。尘缘不向尘中见，聊与游人洗眼根。野塘风细度香莲，碧涧云深响玉泉。从此西湖不须到，淡烟寒月一家天。
次韵萧昭甫同游江东四绝句·尘外亭
作者：廖刚
朝代：宋
体裁：七言绝句

高出云端谢世喧，碧天秋静镜无痕。尘缘不向尘中见，聊与游人洗眼根。
次韵萧昭甫同游江东四绝句·马祖岩
作者：廖刚
朝代：宋

龙游龙归已绝尘，空余顽石隐归云。
当时一昔犹嫌久，岂谓虚名万古存。
次韵郑觉先冬夜围炉示同舍
作者：廖刚
朝代：宋
体裁：五言律诗

碧瓦初寒夜，红炉拥邃亭。啸吟元俗调，商榷见全经。共拟蛾成螠，谁怜草化萤。疚心男子事，灯底看青萍。
次韵酬崔尚德检讨见寄
作者：廖刚
朝代：宋
体裁：七言律诗

规营端欲老渔樵，尚着青衫底百僚。长占广文眠雪夜，分无金谷度花朝。多惭软语怜根钝，纵与香名奈实聊。四海如公今有几，交情不逐岁寒凋。
次韵酬游师道见寄
作者：廖刚
朝代：宋

洗耳初嫌剩一瓢，归翰今媿远从辽。
驹驰巳是无闻者，鴈集何禆有道朝。
拭目故人三纪别，回头新贵九天遥。
劝君幸遂田园乐，莫遣心旌取次揺。
次韵酬游师道见寄
作者：廖刚
朝代：宋

洗耳初嫌剩一瓢，归翰今愧远从辽。驹驰巳是无闻者，雁集何禆有道朝。拭目故人三纪别，回头新贵九天遥。劝君幸遂田园乐，莫遣心旌取次摇。
次韵酬王元衷相过夜话次日见寄
作者：廖刚
朝代：宋

短檠移爝光，败席扫虿蜇。
轩昂仅容膝，良媿生事拙。
妙语契深心，澄浑皎寒月。
何当日相寻，尚陋温伯雪。
次韵酬王元衷相过夜话次日见寄
作者：廖刚
朝代：宋

短檠移爝光，败席扫虿蜇。轩昂仅容膝，良愧生事拙。妙语契深心，澄浑皎寒月。何当日相寻，尚陋温伯雪。
次韵酬王元衷郎中兼简夷仲学士
作者：廖刚
朝代：宋

万里端尘鞅，栖息宁重论。相逢一笑乐，妙语如春温。谓我鬓颜好，包巾已霜根。问我田舍何，抱瓮犹欠园。跳丸转光景，岁月逝水奔。岂无究竟法，汗漫要穷源。柴桑公阙里，此意今故存。谁云王谢家，流风但清言。并游芸閤英，词辨江涛翻。久不一见之，清思濯襟烦。青冥双凤举，愧欲欺山樊。勉哉适其时，云尽天无痕。
次韵酬王元衷郎中兼简夷仲学士
作者：廖刚
朝代：宋

万里端尘鞅，栖息宁重论。
相逢一笑乐，妙语如春温。
谓我鬓颜好，包巾已霜根。
问我田舍何，抱瓮犹欠园。
跳丸转光景，岁月逝水奔。
岂无究竟法，汗漫要穷源。
柴桑公阙里，此意今故存。
谁云王谢家，流风但清言。
并游芸閤英，词辨江涛翻。
久不一见之，清思濯襟烦。
青冥双鳯举，媿欲欺山樊。
勉哉适其时，云尽天无痕。
次韵酬纯通判
作者：廖刚
朝代：宋

灵椿长幸荫衡门，阶草何妨晚见春。骏种也知惭冀北，病怀聊为释漳滨。名家正恐非兰玉，瑞世宁当是凤麟。谁道添丁无足庆，竞传佳句一番新。
次韵酬纯通判
作者：廖刚
朝代：宋

灵椿长幸荫衡门，阶草何妨晚见春。
骏种也知惭冀北，病怀聊为释漳滨。
名家正恐非兰玉，瑞世宁当是鳯麟。
谁道添丁无足庆，竞传佳句一番新。
次韵酬罗严秀才见赠
作者：廖刚
朝代：宋
体裁：七言律诗

漫士谁当识姓名，朅来微宦称单平。卑栖已分轩无过，高谊良惭盖始倾。负米未容辞五斗，屠羊安得羡三旌。夫君信欲光蓬陋，浪掷新诗一羽轻。
次韵陈无伤春日书事
作者：廖刚
朝代：宋

百草千花巧趁春，爱春何独水边人。
青门紫陌酒旗扬，丽日和风天气新。
白玉少年长带佩，红蕖游女小腰身。
自怜惯作金明客，坐对闲窗满席尘。
次韵陈无伤春日书事
作者：廖刚
朝代：宋

百草千花巧趁春，爱春何独水边人。青门紫陌酒旗飏，丽日和风天气新。白玉少年长带佩，红蕖游女小腰身。自怜惯作金明客，坐对闲窗满席尘。
次韵陈知点瑞木一首
作者：廖刚
朝代：宋

薪斧宁参造化权，发祥瑞若剖符然。天心默与人心契，字色浑如墨色鲜。事类洛书今更显，义稽商颂古难全。愿归麟阁光青史，千载声歌播舜弦。
次韵陈知点瑞木一首
作者：廖刚
朝代：宋

薪斧宁参造化权，发祥瑞若剖符然。
天心默与人心契，字色浑如墨色鲜。
事类洛书今更显，义稽商颂古难全。
愿归麟阁光青史，千载声歌播舜絃。
满路花/促拍满路花·和敏叔中秋词癸巳，周守约敏叔来作中秋
作者：廖刚
朝代：宋

雨霁烟波阔，雁度陇云愁。西风庭院不胜秋。桂华光满，偏照最高楼。东山携妓约，故人千里，夜来为舣仙舟。明眸皓齿，歌舞总名流。恼人情态物中尤。阳春一曲，谁把万金酬。便好拚沈醉，此夕姮娥，共须著意攀留。
满路花·促拍满路花
作者：廖刚
朝代：宋
体裁：词

雨霁烟波阔，雁度陇云愁。西风庭院不胜秋。桂华光满，偏照最高楼。东山携妓约，故人千里，夜来为舣仙舟。明眸皓齿，歌舞总名流。恼人情态物中忧。阳春一曲，谁把万金酬。便好拚沈醉，此夕姮娥，共须著意攀留。
满路花·促拍满路花·雨霁烟波阔
作者：廖刚
朝代：宋

雨霁烟波阔，雁度陇云愁。
西风庭院不胜秋。
桂华光满，偏照最高楼。
东山携妓约，故人千里，夜来为舣仙舟。
明眸皓齿，歌舞总名流。
恼人情态物中忧。
阳春一曲，谁把万金酬。
便好拚沈醉，此夕姮娥，共须着意攀留。
满路花·和敏叔中秋词癸巳，周守约敏叔来作中秋
作者：廖刚
朝代：宋
体裁：词

雨霁烟波阔，雁度陇云愁。西风庭院不胜秋。桂华光满，偏照最高楼。东山携妓约，故人千里，夜来为舣仙舟。
明眸皓齿，歌舞总名流。恼人情态物中尤。阳春一曲，谁把万金酬。便好拚沉醉，此夕姮娥，共须着意攀留。
燕待宫使郭舍人致语
作者：廖刚
朝代：宋

琳宫仙客紫微郎，大笔由来远擅场。三接恩光倾弁冕，五花文綵照缣缃。蛟龙岂久逃雷雨，琏璧终须属庙堂。莫惜当欢同尽醉，主人龚召客常杨。
燕待宫使郭舍人致语
作者：廖刚
朝代：宋

琳宫仙客紫微郎，大笔由来远擅塲。
三接恩光倾弁冕，五花文綵照缣缃。
蛟龙岂久逃雷雨，琏璧终须属庙堂。
莫惜当懽同尽醉，主人龚召客常杨。
燕待新知越州王中大致语
作者：廖刚
朝代：宋

画船搥鼓叠烟波，夹道争看刺史过。定有去思留剡水，巳传来暮到嘉禾。籓垣暂屈元侯镇，鼎鼐终还妙手和。高会莫辞今夕醉，儿童竹马拥郊坡。
燕待新知越州王中大致语
作者：廖刚
朝代：宋

画船搥鼓迭烟波，夹道争看刺史过。
定有去思留剡水，巳传来暮到嘉禾。
籓垣暂屈元侯镇，鼎鼐终还妙手和。
高会莫辞今夕醉，儿童竹马拥郊坡。
燕待知泉州郑司业致语
作者：廖刚
朝代：宋

虎符分寄辍名卿，锦缆牙樯绣水滨。
昼秀岂将夸故里，綵衣端为奉高亲。
开怀此日樽中醉，结绶他年席上珍。
画鼓不须催去棹，清欢难会玉堂人。
燕待知泉州郑司业致语
作者：廖刚
朝代：宋

虎符分寄辍名卿，锦缆牙樯绣水滨。昼秀岂将誇故里，綵衣端为奉高亲。开怀此日樽中醉，结绶他年席上珍。画鼓不须催去棹，清欢难会玉堂人。
燕待知滁州郭舍人致语口号
作者：廖刚
朝代：宋

汾阳几世令公孙，曾掌纶言代帝尊。扈毕未从朝紫极，郡符聊复驾朱轓。须知荣贵南柯梦，且尽勤渠北海樽。更愿滁人休借寇，欲看勋德被元元。
燕待知滁州郭舍人致语口号
作者：廖刚
朝代：宋

汾阳几世令公孙，曾掌纶言代帝尊。
扈毕未从朝紫极，郡符聊復驾朱轓。
须知荣贵南柯梦，且尽勤渠北海樽。
更愿滁人休借寇，欲看勋德被元元。
燕待走马太傅致语
作者：廖刚
朝代：宋

使节星驰宿卫贤，九重遥指觐天颜。三春日暖桃花浪，万里人归明月船。金谷高欢难会遇，玉京还驭恐留连。明朝綵旆烟波渺，莫惜通宵醉管弦。
燕待走马太傅致语
作者：廖刚
朝代：宋

使节星驰宿卫贤，九重遥指觐天颜。
三春日暖桃花浪，万里人归明月船。
金谷高欢难会遇，玉京还驭恐留连。
明朝綵旆烟波渺，莫惜通宵醉管絃。
燕待赵走马致语口号
作者：廖刚
朝代：宋

使者星车自九天，一声天语万人传。
恩光晓月明旌旆，和气薫风入管絃。
北海樽罍须酩酊，东山歌舞亦婵娟。
按行况觉都无事，倒载何妨作饮仙。
燕待赵走马致语口号
作者：廖刚
朝代：宋

使者星车自九天，一声天语万人传。恩光晓月明旌旆，和气薰风入管弦。北海樽罍须酩酊，东山歌舞亦婵娟。按行况觉都无事，倒载何妨作饮仙。
燕走马太傅大排致语口号
作者：廖刚
朝代：宋
体裁：七言律诗

星车还自九天来，应是明时重选才。泽与尧言下宣室，人随汉史上春台。恩光晓日千家动，和气晴云万里开。高会莫辞同尽醉，风流北海富樽罍。
燕陈观察致语口号
作者：廖刚
朝代：宋

皇华使者万人英，谁似青云稳致身。
和气一城迎綵旆，高牙千骑拥朱轮。
买臣被命聊辞汉，季子应朝却入秦。
归侍玉皇难再见，当懽莫惜举杯频。
燕陈观察致语口号
作者：廖刚
朝代：宋

皇华使者万人英，谁似青云稳致身。和气一城迎綵旆，高牙千骑拥朱轮。买臣被命聊辞汉，季子应朝却入秦。归侍玉皇难再见，当欢莫惜举杯频。
王守生辰七月十四日
作者：廖刚
朝代：宋
体裁：七言律诗

月华浑似十分圆，玉露金风处暑天。虎节端光凌碧汉，龙台佳气满晴川。扬鞭省闼声名籍，拥旆侯籓福禄骈。会看黑头丹衮贵，伊周勋业老彭年。
琅玕纵横颠木犹在意不能释再用壁间旧韵
作者：廖刚
朝代：宋

风肓木蠧堕瑶林，狼籍千竿翠碧阴。
凭仗邻翁好收拾，尽教裁作凤皇吟。
琅玕纵横颠木犹在意不能释再用壁间旧韵
作者：廖刚
朝代：宋

风肓木蠹堕瑶林，狼籍千竿翠碧阴。凭仗邻翁好收拾，尽教裁作凤皇吟。